title: Täydelliset naiset (4. tuotantokausi)

text: Gabrielle menee kotiinsa ja suoraan yläkertaan, josta hän löytää tyttärensä Juanitan ja Celian leikkimässä tämän meikeillä ja juhlapuvuilla.


title: Täydelliset naiset (4. tuotantokausi)

text: Edieta ei nähdä kyseisessä kohdassa lainkaan, mutta sillä hetkellä hän on mennyt jälleen uusin naimisiin ja palaamassa Wisteria Lanelle.


title: Täydelliset naiset (4. tuotantokausi)

text: Katherine palaa kotiinsa ja kuuntelee puhelimesta viestin, jossa hänen tyttärensä kertoo menneensä kihloihin Pariisissa.


title: Scott Hamilton

text: Scott Scovell Hamilton (s. 28. elokuuta 1958) on entinen yhdysvaltalainen taitoluistelija. Hän voitti neljä perättäistä Yhdysvaltain-mestaruutta (1981–1984) ja maailmanmestaruutta (1981–1984) sekä kultamitalin vuoden 1984 talviolympialaisissa Sarajevossa.


title: Scott Hamilton

text: Hamilton joutui adoptoiduksi kuuden viikon ikäisenä. Hänet kelpuutettiin United States Olympic Hall of Fameen vuonna 1990. Hän oli mukana perustamassa suosittua Stars on Ice -show'ta.


title: Scott Hamilton

text: Hamiltonin kasvu pysähtyi 2-vuotiaana. Hänellä todettiin lopulta Shwachman-Diamondin oireyhtymä, ja erityisohjelman avulla hänen kuntonsa koheni. Hän aloitti toivuttuaan taitoluistelun. Vuonna 1980 hän sijoittui kolmanneksi Yhdysvaltain-mestaruuskilpailussa ja viidenneksi talviolympialaisissa Lake Placidissa.


title: Scott Hamilton

text: Vuonna 1990 pitkäaikaissairaita lapsia tukeva Make-a-Wish Foundation nimitti Hamiltonin ensimmäiseksi "Celebrity Wish Granter of the Year":ikseen. Hän on aikuisiällään toipunut kivessyövästä (1997) ja hyvänlaatuisesta aivokasvaimesta (2004). Hän meni 14. marraskuuta 2002 naimisiin Tracie Robinsonin kanssa, ja pari on saanut kaksi lasta.


title: Isak Julin

text: Isak Julin (19. joulukuuta 1879 Jämsä – 29. heinäkuuta 1950 Helsinki) oli suomalainen kauppaneuvos ja liikemies, joka vaikutti Tampereella ja Forssassa.


title: Isak Julin

text: Jämsän Partalan kylän Valjasmäen tilalta kotoisin olleen Julinin vanhemmat olivat maanviljelijä Kalle Julin ja Ida Maria Syväjärvi. Isak kävi kansakoulun ja muutti sitten 15-vuotiaana Tampereelle. Hän työskenteli kauppa-apulaisena ja konttoristina, kunnes aloitti oman yritystoimintansa vuonna 1898. Julin perusti 1900-luvun alussa Tampereelle useita yrityksiä: kustannusliikkeen 1898, paperitavarain vähittäiskaupan 1901 ja tukkukaupan 1902, kirjansitomon 1905, kirjapainon 1906 ja paperipussitehtaan 1909. Julin rakennutti myös vuonna 1911 Petit-nimisen 373-paikkaisen elokuvateatterin Hämeenkatu 31:een.


title: Isak Julin

text: Julin johti näitä yrityksiään vuoteen 1918 saakka, jolloin hän myi ne vuoden lopulla ja tämän jälkeen hän toimi Tampereen Osake-Pankin pääjohtajana 1920–1924 ja Oy Forssa Ab:n (Forssan puuvillatehdas) toimitusjohtajana 1924–1934. Hän sai kauppaneuvoksen arvonimen 1929. Julin jäi eläkkeelle 1934 heikentyneen terveyden vuoksi ja hän vietti loppuvuotensa Helsingissä.


title: Isak Julin

text: Julin oli Tampereen kaupunginvaltuuston jäsenenä vuosina 1916–1922 ja 1924 ja toimi sen varapuheenjohtajana 1921–1922. Hän oli heimosotiin kuuluneen Aunuksen retken aikana Aunuksen väliaikaisen hoitokunnan jäsenenä sekä Suomen hallituksen luottamusmiehenä Aunuksessa.


title: Isak Julin

text: Julin pystytti 1929 Keuruulle Herpmanin poikien muistomerkin. Hän oli naimisissa Ida Rauha Gröndahlin kanssa vuodesta 1900 lähtien.


title: Frank Cameron Jackson

text: Frank Cameron Jackson (s. 1943) on australialainen filosofi, joka toimii professorina Australian kansallisessa yliopistossa. Hän on erikoistunut mielenfilosofiaan, metafysiikkaan, tietoteoriaan ja metaetiikkaan.


title: Frank Cameron Jackson

text: Jackson opiskeli matematiikkaa ja filosofiaa Melbournen yliopistossa ja väitteli tohtoriksi La Troben yliopistosta. Jackson opetti filosofiaa Adelaiden yliopistossa vuodesta 1967 ja toimi filosofian professorina Monash-yliopistossa vuodesta 1978. Vuonna 1986 hän siirtyi Australian kansalliseen yliopistoon.


title: Frank Cameron Jackson

text: Jackson luennoi John Locke -luennot Oxfordin yliopistossa vuonna 1995. Jacksonin isä Allan Cameron Jackson oli myös filosofi, ja oli pitänyt samat luennot vuosina 1957–1958.


title: Frank Cameron Jackson

text: Mielenfilosofiassa Jackson tunnetaan muun muassa fysikalismia vastaan suuntautuvasta tietoteoreettisesta argumentista, jota hän on tukenut muun muassa Maryn huone -nimisellä ajatuskokeella. Hänen varhainen näkemyksensä oli eräänlainen dualismin muoto, maltillinen epifenomenalismi. Myöhemmin Jackson on kuitenkin hylännyt aiemmat fysikalismia vastustaneet näkemyksensä.


title: Kustaa Karjalainen

text: Kustaa Fredrik Karjalainen (21. elokuuta 1871 Kajaani – 5. syyskuuta 1919 Loviisa) oli suomen sukulaiskielten tutkija ja tutkimusmatkailija.


title: Kustaa Karjalainen

text: Karjalaisen vanhemmat olivat sahatyömies Adolf Karjalainen ja Eva Gustava Kontio. Hän pääsi ylioppilaaksi Kuopion suomalaisesta lyseosta 1892 ja suoritti filosofian kandidaatin tutkinnon 1897 ja lisensiaatin tutkinnon 1905. Suomen kielen opettajana Helsingin teollisuuskoulussa Karjalainen toimi 1896-98, Helsingin yliopiston historiallis-kielitieteellisen laitoksen amanuenssina vuodesta 1904 lähtien ja suomalais-ugrilaisen kielitieteen dosenttina vuodesta 1905 lähtien. Hän oli myös vt. suomen kielen lehtori vuosina 1905–1913 sekä vt. suomen kielen ja kirjallisuuden professori 1908, 1910, 1913, 1914 ja 1917.


title: Kustaa Karjalainen

text: Karjalainen teki tutkimusmatkoja Vienan Karjalaan 1894, Tverin Karjalaan 1895, Rukajärvelle 1897, ostjakkien luo Siperiaan Tobolskin ja Tomskin seudulle 1898–1902 sekä Unkariin 1906. Suomalais-Ugrilaisen Seuran kirjavarainhoitajana Karjalainen toimi 1897-1898 ja sihteerinä 1906-1919.


title: Kustaa Karjalainen

text: Karjalainen oli naimisissa vuodesta 1904 Elsa Maria Cleven (s. 1878, professori Zacharias Cleven tytär) kanssa.


title: Eeva Särkkä

text: Eeva Tellervo Särkkä (o.s. Tiitinen; 27. toukokuuta 1935 Hankasalmi – 4. huhtikuuta 1989 Kangasala) oli tamperelainen toimittaja joka oli 1970-luvun alussa kokoomuksen kansanedustajana.


title: Eeva Särkkä

text: Särkän vanhemmat olivat maanviljelijä Aarne Johannes Tiitinen ja Aina Katri Laitinen. Hän suoritti keskikoulun 1953 ja oli sitten toimittajana Jyväskylän Sanomissa 1953–1957 sekä Aamulehden aluetoimittajana Jyväskylässä 1957–1967. Toimittajan työn ohella Särkkä toimi myös Jyväskylän normaalilyseon ja tyttölyseon pikakirjoituksen opettajana vuosina 1956–1960. Vuodesta 1967 lähtien Särkkä oli Aamulehden erityistoimittajana Tampereella.


title: Eeva Särkkä

text: Särkkä oli kokoomuksen kansanedustajana 1970–1972 edustaen Hämeen läänin pohjoista vaalipiiriä. Hän oli myös Tampereen kaupunginvaltuuston ja television ohjelmaneuvoston jäsenenä.


title: Eeva Särkkä

text: Särkkä oli naimisissa vuodesta 1956 Pentti Juhani Särkän kanssa.


title: Toinen juutalaissota

text: Toinen juutalaissota (), myös Bar Kokhban kapina, oli juutalaisten kolmas suuri kapina Roomaa vastaan. Sota päättyi roomalaisten voittoon, ja sen jälkeen suurin osa Palestiinan juutalaisista pakkosiirrettiin valtakunnan muihin osiin. Sodasta voidaan käyttää myös nimeä kolmas juutalaissota, jos vuosien 115–117 levottomuudet eli Kitos-sota, jonka kenraali Lusius Quietus kukisti, lasketaan varsinaiseksi sodaksi.


title: Toinen juutalaissota

text: Vuosina 66–73 käydyn ensimmäisen juutalaissodan jälkeen roomalaiset tiukensivat otettaan Juudeasta. Roomalaiset kärsivät raskaita tappiota ja menettivät kokonaisen legioonan ennen kapinan murskaamista vuonna 135.


title: Toinen juutalaissota

text: Ensimmäisen juutalaissodan jälkeen roomalaiset alkoivat vahvistaa otettaan provinssista. Legioona X Fretensis käskettiin tukahduttamaan mahdolliset kapina-aikeet. Juutalaiset tunsivat itsensä petetyiksi, kun kävi ilmi keisari Hadrianuksen aikomus rakentaa toisen temppelin raunioille temppeli Juppiterille. Vuonna 131 Juudean kuvernööri nimesi kaupungin virallisesti Aelia Capitolinaksi.


title: Toinen juutalaissota

text: Vuonna 132 juutalaiset nousivat kapinaan Simon bar Kokhban ("Tähden pojan") johdolla . Kapinan alettua hän julisti Israelin itsenäiseksi valtioksi. Rabbi Akiba piti Bar Kokhbaa Messiaana.


title: Toinen juutalaissota

text: Kolmen vuoden kuluttua roomalaiset onnistuivat kukistamaan kapinan. Menetettyään Jerusalemin Bar Kokhba vetäytyi Betariin.


title: Toinen juutalaissota

text: Hadrianus ryhtyi määrätietoisesti vainoamaan juutalaisia ja nimesi Juudean Syria Palaestinaksi ja Jerusalemin ”Aelia Capitolinaksi”. Siitä tehtiin roomalainen varuskuntakaupunki, jonne juutalaisilta oli pääsy kielletty. Suuri osa juutalaisista asui jo ennestään diasporassa eri puolella Rooman valtakuntaa, mutta tämän kapinan jälkeen valtaosa Palestiinassa vielä silloin asuneistakin pakkosiirrettiin valtakunnan muihin osiin.


title: Thomas Metzinger

text: Thomas Metzinger (s. 12. maaliskuuta 1958) on saksalainen filosofi, joka toimii Mainzin yliopiston filosofian laitoksella teoreettisen filosofian ryhmän johtajana. Hän on erikoistunut mielenfilosofiaan, tietoisuuden tutkimukseen ja etiikkaan.


title: Thomas Metzinger

text:
Mielenfilosofiassa Metzinger on tutkinut neuro- ja kognitiotieteiden sekä tekoälytutkimuksen ja muiden vastaavien tieteiden empiiristen teorioiden filosofisia puolia.
Etiikan alalla hän on tutkinut muun muassa sovelletun etiikan, mielenfilosofian ja antropologian käsitteellisiä yhteyksiä.


title: Thomas Metzinger

text: Metzinger tunnetaan muun muassa näkemyksestä, jonka mukaan minää ei ole olemassa; sen sijaan on olemassa vain "fenomenaalinen minä" sellaisena kuin se ilmenee tietoisessa kokemuksessa. Fenomenaalinen minä ei kuitenkaan ole olio vaan käynnissä oleva prosessi.


title: Adam Joseph Maida

text: Adam Joseph Maida (s. 18. maaliskuuta 1930) on yhdysvaltalainen roomalaiskatolisen kirkon kardinaali. Hän on toiminut Detroitin arkkipiispana vuodesta 1990.


title: Adam Joseph Maida

text: John Dearden antoi Maidalle tämän pappisvihkimyksen Pittsburghissa, Pennsylvaniassa 8. kesäkuuta 1956. Ennen Detroitin arkkipiispan virkaansa hän oli toiminut vuodesta 1984 Green Bayn piispana Wisconsinissa.


title: Adam Joseph Maida

text: Maida matkusti huhtikuussa 2005 paavin kuoleman jälkeen Vatikaaniin, jossa hän osallistui seuraajan valintaan. Hän oli 75-vuotias; katolisen kirkon kardinaaleilla on äänioikeus 80-vuotiaiksi.


title: Timalit

text: Timalit (Timaliidae) on heimo pienikokoisissa varpuslinnuissa. Timaleista suurin osa esiintyy luonnonvaraisena trooppisessa Kaakkois-Aasiassa. Timalit ovat pulleahkoja lintuja, joiden väritys ja koko vaihtelevat paljon. Timaleiden jalat on vahvat, ja monet timalit viihtyvät maassa. Monet timaleista eivät ole niinkään muuttolintuja, ja monilla timaleilla onkin lyhyet ja pyöreät siivet ja ne ovat heikkoja lentäjiä. Timaleihin kuuluu 11 sukua ja 46 lajia.


title: Timalit

text: Aikaisemmin timaleihin on luettu huomattavasti enemmän lajeja, mutta siihen kuuluneita lajeja on siirretty muun muassa kerttujen, herttujen, rillien, vireoiden, peukkulien ja pyrstötimalien heimoihin.


title: Ron McClamrock

text: Ronald Albert McClamrock on yhdysvaltalainen filosofi, joka toimii filosofian apulaisprofessorina Albanyn yliopistossa. Hänen erikoisalueitaan ovat mielenfilosofia, tieteenfilosofia ja kognitiotiede.


title: Ron McClamrock

text: Mielenfilosofiassa McClamrock on pyrkinyt hyödyntämään sekä analyyttisen että mannermaisen perinteen ajatuksia. Hän on saanut vaikutteita Herbert Simonilta, Maurice Merleau-Pontyltä ja Martin Heideggerilta, ja esittänyt (1995), että ihmisen maailmassa-olemisen ("Dasein", "In-der-welt-sein") tila tekee mahdottomaksi sen, että hän voisi ymmärtää itsensä abstrahoimalla maailma pois ja tutkimalla sitä kuin se olisi irrallinen ulkoinen olio, jonka osa hän ei itse ole. Päinvastoin kuin mannermaiset filosofit yleensä, McClamrock hyödyntää kuitenkin nykyaikaisten luonnontieteiden, biologian ja kognitiotieteen tutkimustuloksia tukemaan tietoisuuden ja koko mielen luonnetta koskevia johtopäätöksiään.


title: Jaakko Sievänen

text: Jaakko Sievänen (29. heinäkuuta 1932 Renko − 14. helmikuuta 2013 Helsinki) oli suomalainen taidemaalari.


title: Jaakko Sievänen

text: Sievänen opiskeli vuosina 1954−1957 Suomen taideakatemiassa ja jatkoi opintojaan Firenzessä 1957-1958, samoin kuin Accademia di Belle Artissa Roomassa. Sievänen tunnetaan eräänä Suomen ensimmäisistä informalisteista, mutta myöhemmin hänen ilmaisunsa kehittyi vaiheittain realistisempaan suuntaan. Hänen varhaisissa teoksissaan olivat usein aiheena huonetilassa liikkuvat yksinäiset ihmiset, sittemmin myös esimerkiksi sensuellit muotokuvat. Sievänen oli mukana perustamassa taiteilijaryhmä Maaliskuulaisia 1960-luvun alussa. Sievänen asui Helsingissä, mutta työskenteli myös Italiassa. Hän toimi Kuvataideakatemian rehtorina vuosina 1974−1983. Sieväselle myönnettiin Pro Finlandia -palkinto vuonna 1991 ja vuonna 2000 hän oli Ars Fennica -ehdokkaana. Lisäksi hän oli Helsingin Juhlaviikkojen Vuoden taiteilija vuonna 1974. Professorin arvonimen Sievänen sai 2004 ja Kuvataideakatemian kunniatohtoriksi hänet vihittiin 2006.


title: Legendaarinen Remu

text: Legendaarinen Remu on Remu Aaltosen tunnetuimmat suomenkieliset soolokappaleet sisältävä kokoelmalevy.


title: The Very Best of Remu

text: The Very Best of Remu on Remu Aaltosen tunnetuimmat englanninkieliset soolokappaleet sisältävä kokoelmalevy.


title: ISB Ilmajoki

text: ISB Ilmajoki on vuonna 2000 perustettu ilmajokelainen salibandyn erikoisseura. Seuralla on yhteensä kymmenen joukkuetta salibandyliiton miesten, naisten ja junioreiden sarjoissa. Miesten edustusjoukkue pelaa kaudella 2013-2014 maan kolmanneksi korkeimmalla sarjatasolla II-divisioonassa. Seuran miesten kakkosjoukkue pelaa III-divisioonassa ja kolmosjoukkue V-divisioonassa. Naisten edustusjoukkue pelaa II-divisioonassa. Junioreissa poikien joukkueita on D-ikäluokassa yksi ja E-ikäluokassa yksi. Niiden lisäksi seuralla on tyttöjen B- ja D-juniorijoukkueet.


title: ISB Ilmajoki

text: ISB:n ensimmäinen kausi. Liiga oli B-junioreiden-84 länsilohko. ISB sijoittui sarjassa keskikastiin. ISB:n Tatu Hietikko voitti pistepörssin ja Sami Koski oli kolmas.


title: ISB Ilmajoki

text: Kaudeksi 2001-2002 ISB siirtyi V-divisioonaan. Alkukaudesta maaleja syntyi paljon. Kausi sujui huonosti aina joulutauolle asti. Joulutauon jälkeen pelit alkoivat sujua. ISB nousi peräti viidenneksi, aivan IV-divisioonaan nousseen Seinäjoen Sisun kantaan. Pistepörsissä ISB pärjäsi hyvin: neljä pelaajaa TOP kymmenessä. Sami Koski sijoittui ensimmäiseksi ja Sami Hillu toiseksi. Kaksi muuta pelaajaa kärkikymmenikössä olivat Tatu Hietikko ja Heikki Nikkola. Kauden päätteeksi ISB menetti kaksi pelaajaa, kun Sami Koski ja Heikki Nikkola siirtyivät Team Atriaan.


title: ISB Ilmajoki

text: ISB sai uusia vahvistuksia Vaasasta ja Peräseinäjoelta. ISB oli alusta asti kärkikahinoissa. ISB varmisti ennen viimeistä turnausta sarjapaikan IV-divisioonaan. Taas omat pärjäsivät hyvin pistepörssissä, vaikka kärkipaikka menikin Töysään.


title: ISB Ilmajoki

text: Markku Neva-Keturi siirtyi ISB:n miesten joukkueen valmentajaksi. ISB taisteli erityiseti TöVe:ä vastaan. Kauden päätteeksi ISB oli ensimmäisellä sijalla. Kauden 14:stä pelistä saldona oli 10 voittoa, kaksi tasapeliä ja kaksi tappiota. Näin ISB nousi III-divisioonaan.


title: ISB Ilmajoki

text: Historian ensimmäiseen III-divisioonakauteen lähdettiin hyvissä merkeissä. Valmennuksesta vastasi Markku Neva-Keturi ja Antti Kuusisto. Alkukausi sujui voitokkaasti. Miika Toivio oli pistepörssin kärjessä. Vuoden 2004 lopussa ISB hieman notkahti. Tammikuussa alkoivat asiat luistaa paremmin ISB:n kannalta, kun omat kasvatit, Tatu Hietikko ja Sami Koski, päättivät tulla auttamaan seuraansa. Viimeisessä pelissä ISB:llä oli kovat panokset SB Vaasan II-joukkuetta vastaan, sillä ottelun voittaja nousisi II-divisioonaan. ISB voitti pelin lopulta 10–7 ja nousi sarjatasoa ylemmäs.


title: ISB Ilmajoki

text: ISB:n jaoston toiminta moninkertaistui kauden aikana: joukkueiden määrä tuplaantui, budjetti suureni ja toiminnan näkyvyys laajeni. Miesten II-joukkue aloitti V-divisioonassa. Kauden aikana ISB pääsi pelaamaan jyväskyläläistä Happeeta vastaan Suomen Cupin neljännellä kierroksella. Kausi sujui edustusjoukkueelta ailahtelevasti, mutta se sijoittui lopulta viidenneksi. Farmiyheistyö SPV:n kanssa oli myös hedelmällistä: Muutama ilmajokinen oli nostamassa SPV:n A-poikia SM-Sarjaan.


title: ISB Ilmajoki

text:
ISB sai jälleen yhden joukkueen lisää, kun mukaan tuli D-pojat. Miesten II-joukkue pelasi ailahtelevasti. Kakkosen kausi alkoi
kahdella tappiolla. Toinen muuttui kuitenkin voitoksi, kun Isojoki oli peluuttanut edustuskelvotonta pelaajaa. Voittojakin rupesi pikku hiljaa tulemaan. Edustusjoukkueen kausi oli sen sijaan pitkä ja hikinen, mutta onnistunut. Kauden alussa ISB:llä oli kuuden pelin voittoputki. Nurmossa kuitenkin palattiin maan pinnalle. Sen jälkeen tuli vielä kaksi tappiota lisää, ja alkukauden voittoputkesta ei ollut mitään hajua. 2006 vuoden lopulla peli rupesi loksahtamaan uomiinsa. Sen jälkeen loppukauden yhdeksässä viimeisessä pelissä tuloksena oli seitsemän voittoa, yksi tasapeli ja yksi tappio. Näin edustusjoukkue oli runkosarjan toinen ja pääsi nousukarsintaan I-divisioonaan. Nousukarsintojen jälkeen ISB säilyi kakkosessa. Seuraavaksi kaudeksi mukaan tulivat uusina joukkueina naiset, C-pojat ja B-tytöt.


title: ISB Ilmajoki

text: ISB:n 7. kausi alkoi 5-0 tappiolla SBS Lapuaa vastaan. Seuraavassa pelissä ISB voitti kuitenkin SiSun 8-5. Kausi sujui kuitenkin edustusjoukkueelta hyvin. Huippuna oli toiseksi viimeinen peli Jymyä vastaan, jonka ISB voitti 21-6. Kun kausi päättyi, ISB oli sarjataulukossa kolmantena, SBS Lapuan ja SB Vaasan jälkeen. Pisteitä kasassa 26. Lisäksi edustuksella oli 13 voittoa, 0 tasapeliä ja 5 tappiota. II-joukkueen kausi sujui myös hyvissä merkeissä. Kakkonen oli lopulta sarjataulukossa kolmas. Kausi oli kuitenkin himpun verran huonompi, kuin edustusjoukkueella. Voittoja oli 9, tasapelejä 3 ja häviöitä 6.


title: ISB Ilmajoki

text: Miesten edustus avasi kauden vierasvoitolla Kotkasta. ISB:n ensimmäistä tappiota saatiin odottaa vasta 3.1.2009 Jeppis FBC:stä.ISB hävisi silloin niukasti 10-9. Kun runkosarja oli päättynyt, ISB:llä oli 15 voittoa, 1 tasapeli ja 2 tappiota. ISB voitti jokaisen kotipelinsä. Runkosarjan jälkeen pisteitä oli 31, ja sarjan kärkipaikka Ilmajoella. Nousukarsinnat 1. divariin olivat edessä. Nousukarsinnat alkoivat 8-6 kotivoitolla AFC Campuksesta. ISB pelasi hyvin myös toisen pelinsä ja voitti. Mutta pelissä RSS Laakaa vastaan palattiin maanpinnalle. Tuloksena 12-5 vierastappio. Nousukarsintojen viimeisessä pelissä ISB pelasi RSS Laakaa vastaan. Laaka oli jo varmistanut paikkansa I-divisioonassa. ISB oli taulukossa toisena, 2 pisteen erolla Campukseen. Jos ISB häviäisi ja Campus voittaisi, niin silloin Campus jatkaisi I-divisioonassa ja ISB kakkosessa. ISB voitti kuitenkin Laakan 6-4, ja pääsi ykkösdivisioonaan. Kakkosella oli huonompi kausi. Sarjataulukossa joukkue oli neljäs. Naisten joukkue sijoittui taas kuudenneksi, eli toiseksi viimeiseksi. Edustusjoukkue oli voittanut kauden jokaisen kotipelinsä.


title: RenderWare

text: RenderWare on brittiläisen Criterion Gamesin kehittämä videopeleissä käytetty 3D-grafiikkamoottori. RenderWare-pelimoottori on saatavilla Microsoft Windows-, OS X-, Nintendo GameCube-, Wii-, Xbox-, Xbox 360-, PlayStation 2-, PlayStation 3- sekä PlayStation Portable-alustoille.


title: RenderWare

text: Tunnettuja RenderWare-pelimoottoria käyttäviä pelejä ovat Rockstar Gamesin "Grand Theft Auto" -sarja ja Activisionin "Tony Hawk’s" -sarja.


title: Anna Järvinen

text: Anna Järvinen (s. 16. huhtikuuta 1970 Helsinki) on ruotsinsuomalainen muusikko. Helsingissä syntynyt Järvinen muutti kuusivuotiaana Täbyyn Tukholman pohjoispuolelle äidin uuden avioliiton myötä. Vuosina 1998–2004 hän lauloi, sävelsi ja soitti huuliharppua ruotsalaisessa Granada-nimisessä yhtyeessä, joka julkaisi kolme albumia ja yhden EP:n.


title: Anna Järvinen

text: Järvisen ensimmäinen täysipituinen sooloalbumi "Jag fick feeling" julkaistiin vuonna 2007. Hän on myös esittänyt Onnenpäivänen-nimisen kappaleen Ipanapa 2 -lastenmusiikkilevyllä. Järvinen on tehnyt vuonna 2011 Olavi Uusivirran kanssa kappaleen nimeltä ”Nuori ja kaunis” elokuvaan "Elokuu".


title: Anna Järvinen

text: Järvinen valittiin vuonna 2016 Vuoden ruotsinsuomalaiseksi.


title: Karl Emanuel Jansson

text: Karl Emanuel Jansson (7. heinäkuuta 1846 Finström, Ahvenanmaa – 1. kesäkuuta 1874 Jomala, Ahvenanmaa) oli suomalainen taidemaalari. Häntä pidetään laatukuvamaalarina.


title: Karl Emanuel Jansson

text: Jansson kävi Suomen Taideyhdistyksen piirustuskoulun Turussa vuosina 1860–1862. Hän jatkoi opintojaan Tukholman kuninkaallisessa taideakatemiassa vuodet 1862–1867. Matka-apurahan turvin Jansson matkusti monien muiden aikalaistensa tavoin Düsseldorfiin. Janssonin elämä ja taiteilijan ura jäi lyhyeksi, kun hän sairastui tuberkuloosiin ja kuoli muutaman vuoden sairastamisen jälkeen kesäkuussa 1874 vain 28 vuoden ikäisenä.


title: Poikien puhelin

text: Poikien puhelin on Väestöliiton alaisuudessa toimiva auttava puhelin- ja verkkopalvelu, alle 20-vuotiaille pojille ja nuorille miehille. Puheluihin vastaa aikuinen, ammatillisesti poikien maailmaan perehtynyt mies. Poikien Puhelimessa nuoria autetaan kaikissa elämään liittyvissä pulmissa. Toimintaperiaatteena on antaa suoria vastauksia suoriin kysymyksiin. Poikien Puhelin päivystää arkisin klo 13–18 numerossa 0800 94 884. Puhelu on soittajalle maksuton ja soittaa voi nimettömänä.


title: Poikien puhelin

text: Poikien Puhelimen chat palvelee arkisin klo 13-15. Chattailemaan pääsee osoitteessa www.poikienpuhelin.fi. Chatissa keskustelut käydään kahden kesken Poikien Puhelimen työntekijän kanssa ja puheluiden tapaan ne ovat luottamuksellisia.


title: Poikien puhelin

text: Keskustelujen aiheita ei ole rajattu millään tapaa, vaan Poikien Puhelimessa nuoret miehet voivat keskustella mistä tahansa. Suurin osa keskusteluista kuitenkin koskee mieheksi kehittymistä, seksuaalisuutta, seurustelua, kasvamista, murrosikää, perhettä, kiusaamista, opiskelua ja muita soittajien elämässä vastaan tulevia pohdituttavia tilanteita.


title: Siviä Ruotzi

text: Aina Siviä Ruotzi (2. helmikuuta 1880 Lappeenranta – 14. marraskuuta 1946 Lappeenranta) oli kirjakauppias ja kokoomuksen kansanedustaja 1920-luvulla.


title: Siviä Ruotzi

text: Ruotzin vanhemmat olivat kaupanhoitaja Anders Johan Ruotzi ja Olga Wikström. Hän valmistui tyttökoulusta vuonna 1896 ja valtion jatko-opistosta 1900. Ruotzi toimi aluksi kansakoulunopettajana Taipalsaarella 1900–1901 ja hoiti sitten vuodesta 1902 alkaen omistamaansa kirjakauppaa Lappeenrannassa.


title: Siviä Ruotzi

text: Ruotzi oli kokoomuksen kansanedustajana 1924–1927 edustaen Viipurin läänin läntistä vaalipiiriä. Hän oli myös jäsenenä Lappeenrannan kaupunginvaltuustossa ja Suomen kirjakauppiasyhdistyksen johtokunnassa.


title: Marion Davies

text: Marion Cecilia Davies, alun alkaen "Dourvas" (3. tammikuuta 1897 – 22. syyskuuta 1961) oli yhdysvaltalainen näyttelijä.


title: Marion Davies

text: Davies syntyi Brooklynissä, New Yorkissa, vanhempiensa Bernardin ja Rosen viidestä lapsesta nuorimpana. Hänen sisaruksensa olivat Rose, Reine, Ethel ja Charles; Reinestä tuli Marionin tavoin näyttelijä. Charles hukkui vuonna 1906 ollessaan viidentoista vuoden ikäinen.


title: Marion Davies

text: Davies nousi elokuvatähteyteen 1910-luvun lopussa. 1920-luvulla hänen urasaavutuksensa kuitenkin jäivät paljolti yksityiselämän asioiden varjoon, ja paljon julkisuutta saikin muun muassa suhde William Randolph Hearstiin. Hän meni Hearstin kuoleman jälkeen 31. lokakuuta 1951 naimisiin Horace Brownin kanssa.


title: Marion Davies

text: Davies oli vanhemmalla iällään aktiivinen hyväntekeväisyystyössä. Hän kuoli syöpään 64-vuotiaana. Hänellä on tähti Hollywood Walk of Famella.


title: Appingedam

text: Appingedam on kunta ja kaupunki Groningenin provinssissa Alankomaissa. Kaupungissa on 12 165 asukasta (1. kesäkuuta 2007). Kunnan pinta-ala on 24,62 neliökilometriä, josta 0,78 neliökilometriä on vettä. Appingedam sai kaupunkioikeudet vuonna 1327.


title: Appingedam

text: Myöhäiskeskiajalla Appingedam oli tärkeä satamakaupunki, ja kilpakumppani Groningenin kaupungille. Myöhemmin kaupunki on jäänyt maankohoamisen vuoksi sisämaakaupungiksi. Kaupungin kuvatuimpia nähtävyyksiä ovat Damsterdiep-joen yläpuolelle rakennetut keittiöt. Kun varastorakennuksia otettiin asuinkäyttöön, asukkaat laajensivat niitä veden päälle.


title: Pentti Hiidenheimo

text: Bengt Henrik (Pentti Heikki) Hiidenheimo, vuoteen 1906 Törnström (29. tammikuuta 1875 Vihti – 16. helmikuuta 1918 Nummi) oli uusimaalainen maanviljelijä ja suomalaisen puolueen kansanedustaja. Punaiset surmasivat Hiidenheimon Suomen sisällissodan aikana helmikuussa 1918.


title: Pentti Hiidenheimo

text: Hiidenheimon vanhemmat olivat maanviljelijä, taloustirehtööri Sven Israel Törnström ja Karolina Kristina Tolpo, valtiopäivämies Gabriel Tolpon tytär. Hänen veljensä oli maanviljelijä ja kansanedustaja Artturi Hiidenheimo. Hän kävi kansakoulun ja suoritti vuosina 1893–1895 Harjun maanviljelyskoulun kaksitalvisen kurssin. Hiidenheimo viljeli Nummelta 1898 ostamaansa Jakovan tilaa vuodesta 1899 alkaen. Hiidenheimo oli suomalaisen puolueen kansanedustajana vuosina 1914–1917 edustaen Uudenmaan läänin vaalipiiriä. Pellervo-Seuran johtokunnan jäsen Hiidenheimo oli kymmenen vuotta ja vaikutti myös Nummen osuusmeijerin perustamiseen ja osuuskaupan kehittämiseen. Hän toimi Metsänhoitoyhdistys Tapion johtokunnassa oli perustamassa Maanviljelijäin Keskinäistä Metsäpalovakuutusyhdistystä.


title: Pentti Hiidenheimo

text: Hiidenheimo oli naimisissa vuodesta 1899 Ida Maria Malmgrenin kanssa. Heillä oli yhdeksän tytärtä ja kuusi poikaa.


title: Jaakko Tervo

text: Jaakko Tervo (aik. "Herman Jakob Nyström") (4. syyskuuta 1871 Oulu – 1. joulukuuta 1931 Kuopio) oli suomalainen kirjailija ja toimittaja. Hän käytti nimimerkkiä "Samppa".


title: Jaakko Tervo

text: Tervon vanhemmat olivat vahtimestari Jakob Nyström ja Maria Tervo. Hän kävi Oulun lyseota kuusi luokkaa, mutta ei kirjoittanut ylioppilaaksi. Tervo aloitti toimittajan uransa oululaisen Louhi-lehden toimittajana. Oulusta Tervo siirtyi Kuopioon Uusi Savo-lehteen mutta palasi vielä kotikaupunkiinsa ensin Sanomalehti Kalevan toimitussihteeriksi, myöhemmin myös päätoimittajaksi ja lehden omistajaksi. Kalevan palveluksessa Tervo oli yksitoista vuotta. Kalevan tehtävät jätettyään Tervo muutti Helsinkiin Suomen Tietotoimiston palvelukseen. Jonkin aikaa hän ehti työskennellä lehtialalla myös Lahdessa mutta muutti sitten 1928 Kuopioon, jossa ryhtyi vapaaksi kirjailijaksi. Vuoteen 1931 mennessä Tervo oli kirjoittanut neljä nuorten kirjaa ja yhden aikuisten romaanin.


title: 4Kids Entertainment

text: 4Kids Entertainment (tunnetaan myös pelkästään nimellä 4Kids) on yhdysvaltalainen televisio-ohjelmien ja elokuvien tuotantoyhtiö, joka on erikoistunut lisensoimaan englannin kielelle lastenohjelmia ympäri maailmaa. Yhtiö tunnetaan erityisesti animesarjojen "Pokémonin" ja "Yu-Gi-Ohin" dubbaamisesta.


title: 4Kids Entertainment

text: 4Kids Entertainment toimii lisensoimisen lisäksi tuotteiden kehittäjänä ja levittäjänä maailmalle. Useat heidät tuotteistaan on käännetty japanin kielestä englanniksi, muun muassa yhtiön välittämät videopelit ja televisiosarjat ja televisiosarjojen oheistuotteet, kuten "Pokémon", "Yu-Gi-Oh", "Shaman King", "One Piece" ja "Tokyo Mew Mew".


title: 4Kids Entertainment

text: 4Kidsillä on myös oma televisio-osio 4Kids TV vuodesta 2002 lähtien, jossa he esittävät lisensoimiaan ohjelmia. Vuodesta 2008 lähtien yhtiöllä on ollut toinen televisio-osio The CW4Kids The CW -kanavalla, joka korvattiin elokuussa 2010 Toonzai!-televisio-osiolla.


title: 4Kids Entertainment

text: Huolimatta suosittujen animesarjojen levittämisestä Yhdysvaltoihin ja sitä kautta muihin länsimaihin on 4Kids saanut erityisesti negatiivista huomiota animen lokalisoinnilla englanninkieliselle yleisölle. Yhtiö pyrkii tekemään animesta lapsiystävällisen sensuurin keinoin, johon kuuluvat kaiken väkivallan, päihteiden käytön, kuolemaan liittyvien viittausten ja muun arveluttavan sisällön poistaminen sekä yksittäisistä kohtauksista että sarjoista kokonaan. Sensuurin lisäksi 4Kids tekee muutoksia animen sisältöön muokkaamalla vuorosanoja ja uudelleensäveltämällä musiikin. Muokkauksiin myös kuuluvat Japanin kulttuuriin liittyvien viittausten muuttaminen, kuten fiktiohahmojen japanilaisten nimien vaihtaminen englanninkielisiksi vastineiksi ja japaninkielisten kirjoitusmerkkien poistaminen; esimerkkinä tietyissä "Pokémonin" jaksoissa Japanissa suositut välipalat, riisipallot, on vaihdettu hillomunkkeihin ja täytettyihin patonkeihin.


title: 4Kids Entertainment

text: Yhdysvalloissa vallitsevia Federal Communications Commissionin säädöksiä noudattaen 4Kids sensuroi alkoholijuomat, tupakoinnin ja käsiaseet kaikista lastenohjelmistaan. Lapsille sopimattomiksi käsitetyt esineet, kuten pistoolit ja savukkeet, muutetaan kuvanmuokkauksella esimerkiksi tikkukaramelleiksi.


title: 4Kids Entertainment

text: Lista 4Kidsin tuottamista sarjoista.


title: Pikku einsteinit

text: Pikku einsteinit ("Little Einsteins") on televisiossa esitetty animaatiosarja. Siinä kuvataan neljän lapsen ryhmää, joka ajaa pitkin maailmaa raketillaan ja opettelee samalla uusia asioita esimerkiksi muusikoista, taiteilijoista ja luonnosta. Sarjassa kuullaan klassista musiikkia ja kuuluisimpia taiteilijoita. Ohjelmassa on myös luonnosta ja eläimistä. Sarja on dubattu suomeksi.


title: Jerry

text: Jerry on varsinkin englanninkielisissä maissa yleinen miehen etunimi, joka on syntynyt lyhentymä nimestä Jeremias tai Gerald.


title: Jerry

text: Suomessa nimi Jerry on vuoden 2015 loppuun mennessä annettu noin 1640 henkilölle. Vuodesta 2015 lähtien Jerryn nimipäivä on suomenruotsalaisen kalenterin mukaan 2. tammikuuta.


title: Louhi (lehti)

text: Louhi oli Oulussa vuosina 1890–1906 ilmestynyt sanomalehti, jonka perusti kirjailija Teuvo Pakkala. Lehti oli poliittiselta linjaltaan nuorsuomalainen. Sen perustamisen taustalla oli oululaisen Kaiun kääntyminen myöntyväisyyslinjalle venäläistämistoimiin nähden sekä Oulun Lehden ilmestymisen lakkaaminen vuonna 1887.


title: Louhi (lehti)

text: Lehdessä julkaistiin ajan tapaan kaunokirjallista aineistoa. Louhen palstat vaativat vuosina 1893-1894 kansan oikeuksien laajentamista ja äänioikeusrajoitusten poistamista. Lisäksi lehti kiinnitti huomiota työväenkysymykseen ja raittiusasiaan. Sortovuosina Louhi oli perustuslaillisessa rintamassa ja se lakkautettiin vuonna 1904 kuukaudeksi.


title: Louhi (lehti)

text: Vuonna 1906 Louhella oli Oulun läänin eniten tilaajia, mutta se silti lakkautettiin omistajan keskittyessä kirjakauppaansa ja myytyä kirjapainon lehtineen maalaisliittolaiselle Osuuskunta Liitolle. Osa toimittajista siirtyi uuden Liitto-lehden palvelukseen.


title: Väinö Kolkkala

text: Väinö Kalle Kolkkala (29. kesäkuuta 1883, Loimaa – 28. toukokuuta 1952, Jyväskylä) oli suomalainen toimittaja ja kirjailija. Hän käytti myös nimimerkkejä Kulo ja Väinö Kulo.


title: Väinö Kolkkala

text: Kolkkalan vanhemmat olivat maanviljelijä Erland Kolkkala ja Emma Katariina Wiuko. Hän pääsi ylioppilaaksi vuonna 1903 ja tehtyään opintomatkan Berliiniin hän oli toimitussihteerinä Keski-Suomi-lehdessä 1913–1914, Kunnallisten Sanomain päätoimittajana Loimaalla 1916–1917 sekä päätoimittajana Keski-Savo-lehdessä 1917–1918 ja Itä-Savo-lehdessä 1918–1920. Kolkkala oli Maaseudun Sanomain paatoimittaja ja sittemmin toimitussihteeri vuosina 1920–1922, työskenteli lehtimiehenä Jyväskylässä 1927–1930 ja ryhtyi sitten vapaaksi toimittajaksi ja kirjailijaksi.


title: Väinö Kolkkala

text: Kolkkala kirjoitti sanat Varsinaissuomalaisten lauluun nimimerkillä Väinö Kulo.


title: Väinö Kolkkala

text: Kuvanveistäjä Aarre Aaltosen muovaama Väinö Kolkkalan muotokuva on pystytetty Kanta-Loimaan kirkon edustalle.


title: Kyllikki Hämäläinen

text: Kyllikki Hämäläinen (23. huhtikuuta 1906 Viipuri – 8. huhtikuuta 1993) oli suomalainen kirjailija ja kääntäjä.


title: Kyllikki Hämäläinen

text: Kyllikki Hämäläisen vanhemmat olivat toimittaja Toivo Torsten Ferdinand Kaukoranta ja Aura Dagmar Lahdenpohja. Hämäläinen suoritti ylioppilastutkintonsa Kuopion yhteiskoulusta vuonna 1925. Hän avioitui Lauri Hämäläisen kanssa, mutta tämä kuoli jo vuonna 1952.


title: Kyllikki Hämäläinen

text: Ensimmäiset Hämäläisen käännöstyöt julkaistiin 1940-luvun puolivälissä. Muutamaa ensimmäistä työtään lukuun ottamatta hän työskenteli Otavalle. Useiden dekkarien ja nuortenkirjojen ohella Hämäläisen laajaan käännöstuotantoon kuuluu muun muassa Jules Vernen "Maailman ympäri 80 päivässä" (1956) ja Virginia Woolfin "Mrs. Dalloway" (1956). Lastenkirjoista hänen kuuluisimpia käännöksiään ovat C. S. Lewisin Narnian tarinoiden neljä ensimmäistä osaa: "Taikurin sisarenpoika" (1959), "Velho ja leijona" (1960), "Prinssi Kaspian" (1961) ja "Kaspianin matka maailman ääriin" (1963). Loput kolme Narnia-kirjaa käänsi Kaarina Helakisa 1970-luvulla.


title: Kyllikki Hämäläinen

text: Hämäläisen omat kirjalliset tuotokset olivat pääosin tytöille suunnattuja nuortenkirjoja. Ne hän kirjoitti nimellä Kyllikki Häme. Hänen esikoisromaaninsa "Matkatoverukset" julkaistiin 1944, samana vuonna kuin hänen ensimmäinen käännöksensäkin.


title: Papa Wemba

text: Jules Shungu Wembadio Pene Thabani Kikumba eli Papa Wemba (14. kesäkuuta 1949 Léopoldville, Kongon demokraattinen tasavalta – 24. huhtikuuta 2016, Abidjan, Norsunluurannikko) oli tunnetuimpia afrikkalaisia maailmanmusiikin esittäjiä. Hän syntyi Léopoldvillessä (nyk. Kinshasa) Kongon demokraattisessa tasavallassa belgialaisen siirtomaavallan aikana ja liittyi soukous-yhtye Zaiko Langa Langaan Kinshasassa vuonna 1969.


title: Papa Wemba

text: Jules Shungu jätti Zaiko Langa Langan vuonna 1974 mutta jatkoi menestyksekästä uraansa muissa kokoonpanoissa. Hän otti taiteilijanimensä käyttöön vuonna 1975.


title: Papa Wemba

text: Afrikkalaisen maailmanmusiikin huipulla viettämiensä vuosikymmenten aikana Papa Wemba vaikutti aktiivisesti sekä Kinshasassa että Euroopassa. 1980-luvulla hän muutti Pariisiin ja vaikutti kongolaisen musiikin leviämiseen Afrikan ulkopuolelle. Vuonna 1993 hän oli lämmittelijänä Peter Gabrielin maailmankiertueella. Hän esiintyi Suomessa Helsingin juhlaviikoilla 1999.


title: Papa Wemba

text: Papa Wemba tunnettiin myös prameasta pukeutumistyylistään, ja hän oli esikuva sodan ja köyhyyden kurittamassa maassa kasvaneille kongolaisille nuorille, jotka käyttivät kalliita muotivaatteita vastauksena kokemiinsa vastoinkäymisiin.


title: Papa Wemba

text: 2000-luvun alussa Papa Wemba sai Ranskassa vankeustuomion avunannosta laittomien siirtolaisten salakuljettamisessa. Hän oli vankilassa noin neljä kuukautta.


title: Papa Wemba

text: Papa Wemba kuoli 66-vuotiaana kesken konsertin Abidjanissa Norsunluurannikolla 24. huhtikuuta 2016.


title: Jojon sirkus

text: Jojon sirkus ("Jojo's Circus") on Disneyn valmistama animaatiosarja. Jojon sirkus on tarkoitettu alle viisivuotiaille katsojille. Jojo on punatukkainen tyttöklovni, joka asuu Sirkus-kaupungissa vanhempiensa kanssa. Jojo käy kaupungissa sirkuskoulua ja opettelee siellä sirkustemppuja kuten pyöräilemistä yksipyöräisellä. Jojolla on kavereina oma leijonansa Murina, pikku elefantti Elli ja pari muuta ystävää. Jojon Sirkuksen tarkoitus on saada lapsia liikkumaan ja leikkimään Jojon kanssa yhdessä. Lapset oppivat samalla yhteistyötä sekä avuliaisuutta. Ohjelmassa kuulee samalla musiikkia sekä laulua. Jokaisen jakson loppuvaiheessa Jojo tekee kysymyksiä lapsille. Sarjaa on dubattu suomeksi, ja sitä on esitetty Yle TV2-kanavalla.


title: Koffi Olomide

text: Antoine Koffi Olomide (s. 13. elokuuta 1956) on kinshasankongolainen soukousmuusikko. Hän syntyi Kisanganissa kongolaiselle isälle sekä ghanalaiselle äidille ja kasvoi Kinshasassa. Hän on tehnyt muiden projektiensa ohella yhteistyötä Papa Wemban kanssa ja osallistunut Africando-kokoonpanon toimintaan.


title: Alfredo Le Pera

text: Alfredo Le Pera () oli argentiinalainen toimittaja, näytelmäkirjailija, ja sanoittaja, joka parhaiten tunnetaan hedelmällisestä yhteistyöstä argentiinalaisen tangolaulajan Carlos Gardelin kanssa. Heidän tunnetuimpia tangojaan ovat "Mi Buenos Aires Querido", "Amores de estudiante", "Soledad", Volver, "Por Una Cabeza" sekä "El día que me quieras".


title: Alfredo Le Pera

text: Le Pera syntyi São Paulossa, Brasiliassa. Uransa alkuvaiheessa hän toimi teatterikriitikkona useissa argentiinalaisessa aikakauslehdessä. Matkallaan Pariisissa 1931 hän tapasi hän tapasi Gardelin, ja pian tämän jälkeen rupesi sanoittamaan Gardelin säveltämiä tangoa ja teki käsikirjoituksia hänen elokuviinsa.


title: Alfredo Le Pera

text: Le Peraa on kiitetty tangosanoituksien laadun kohottamisesta.


title: Alfredo Le Pera

text: Hän menehtyi lentokoneonnettomuudessa Medellínissä, Kolumbiassa yhdessä Carlos Gardelin ja muiden kiertueella olleiden muusikkojen kanssa.


title: Joni Rautanen

text: Joni Pekka Rautanen (s. 15. elokuuta 1986) on suomalainen pikajuoksija. Rautanen edustaa hollolalaista Hollolan Urheilijat -46 -seuraa. Rautasen valmentajana toimii Jari Peltokangas.


title: Joni Rautanen

text: Rautanen selviytyi Torinon sisäratojen EM-kilpailuissa 2009 välieriin 60 metrin juoksussa. Barcelonan EM-kilpailuissa 2010 hän karsiutui 100 metrin alkuerissä ja juoksi toisen osuuden Suomen 4 × 100 metrin viestijoukkueessa, joka sijoittui seitsemänneksi suomenennätysajalla 39,29.


title: Joni Rautanen

text: Rautanen sijoittui kesän 2007 Kalevan kisoissa toiseksi sekä 100:lla että 200 metrillä. Vuoden 2008 Kalevan kisoissa hän voitti ensimmäisen ulkoratojen Suomen-mestaruutensa 100 metrillä ajalla 10,52 s ja sijoittui 200 metrillä toiseksi ajalla 21,38 s. Kalevan kisoissa 2010 hän voitti 100 metriä ja oli toinen 200 metrillä. Hänen ennätyksensä 100 metrin juoksussa on Jämsänkoskella heinäkuussa 2010 juostu 10,40 sekuntia. Göteborgissa järjestetyssä Suomi–Ruotsi-maaottelussa 2007 hän juoksi 200 metrin ennätyksensä 21,26 sekuntia.


title: Joni Rautanen

text: Ensimmäisen sisäratojen Suomen mestaruutensa Rautanen voitti 60 metrin juoksussa Joensuussa 2008. Hän uusi mestaruutensa Mustasaaressa 2009. 60 metrin ennätyksensä 6,68 hän juoksi Vaasassa helmikuussa 2009.


title: Rami Jokinen

text: Rami Juhani Jokinen (s. 27. tammikuuta 1985 Tuusula) on suomalainen pikajuoksija. Jokinen edustaa HIFK Friidrott -seuraa. Ennen HIFK:ta hän edusti Helsingin Kisa-Veikkoja. Hänen valmentajinaan on toiminut Timo Aumanen ja Mikko Kaipainen, kaudelle 2008 valmennusvastuun on ottanut vaasalainen juoksuvalmentaja Mikael Bäck.


title: Rami Jokinen

text: Jokisen ennätys 100 metrin juoksussa on 10,53 sekuntia, jonka hän juoksi Tampereen Eliittikisoissa 20.6.2007 yhden metrin myötätuuleen. 200 metrin juoksun ennätys on 21,38 sekuntia 0,3 metrin myötätuuleen, jonka hän juoksi Lappeenrannan Kalevan kisoissa 2007, sijoittuen SM-pronssille. Jyväskylässä 2006 hän sai samalla matkalla SM-hopeaa. Hallikisoissa 60 metrin ennätys on 6,80 sekuntia juostuna 2007 sisäratojen Suomen-mestaruuskilpailuissa.


title: Rami Jokinen

text: Jokinen kuului Suomen joukkueeseen, joka sai pronssia 22-vuotiaiden EM-kilpailujen 4 × 100 metrin viestissä Debrecenissä 2007. Aikuisten maaottelussa hän kilpaili ensimmäisen kerran 2006.


title: Rami Jokinen

text: Jokinen suoritti varusmiespalveluksen Lahden urheilukoulussa ja opiskelee tällä hetkellä Vaasan yliopistossa Kauppatieteellisessä tiedekunnassa.


title: Julia Bond

text: Julia Bond (s. 26. helmikuuta 1987, Long Beach, Kalifornia) on yhdysvaltalainen pornonäyttelijä.


title: Julia Bond

text: Bond on kotoisin Kaliforniasta ja aloitti siellä aikuisviihdeuransa vuonna 2005 täyttäessään 18. Hänet on alalla nimetty "Box Cover Queen:iksi" hänen esiinnyttyään lukuisten DVD-julkaisujen kansissa kesän 2005 aikana.


title: Matti A. Takala

text: Matti A. Takala (s. 5. helmikuuta 1956 Töysä) on suomalainen muusikko. Hänet tunnetaan parhaiten Juice Leskinen Slam -yhtyeen rumpalina vuosina 1977-80.


title: Matti A. Takala

text: Vaikutettuaan 1970-luvun alkupuolella kuortanelaisen Lapuanliike -yhtyeen rumpalina Takala muutti vuonna 1977 Töysästä Tampereelle saatuaan kiinnityksen Juice Leskinen Slam -yhtyeeseen. Hän toimi yhtyeessä vuoteen 1980, jolloin hän erosi vedoten siihen, että yhtyeen esittämä musiikki oli liian helppoa ja yksinkertaista. Tuon jälkeen Takala soitti erilaisissa tamperelaisissa yhtyeissä, joihin kuuluivat muun muassa Frendz (1980), Salmela Komitea ja Catwalk (1984-86). Näistä jälkimmäisimmän laulusolistina toimi Tampereen Teatterin nykyinen johtaja Heikki Vihinen taiteilijanimellä Pointero ja kitaristina Heikki Silvennoinen.


title: Matti A. Takala

text: 1990-luvulla Takala soitti muun muassa Mauri ”Moog” Konttisen Moogetmoogs-yhtyeessä. 1990-luvulla Takalalla oli Takala Project -niminen ultraprogressiivista jazzia soittanut yhtye, jossa kappaleiden tekijänä ja kitaristina toimi nykyisin Teksasissa asuva Jartse Tuominen. Vuonna 2003 Takala oli mukana Dave Lindholmin projektissa Redclouds. Levy julkaistiin ainoastaan promootiotarkoituksessa ja se oli saatavilla ainoastaan "Blues News" -lehden numeron 200 mukana. Takalan nykyisiä projekteja on Harjuntalo Orkesteri, jossa vaikuttavat Eero "Safka" Pekkonen, Antti Tammilehto, Pasi "Bastard" Huopalainen ja Jammi Humalamäki.


title: Matti A. Takala

text: Nykyisin Takala asuu Tampereella, Härmälässä.


title: Kari Jordan

text: Kari Erik Alpo Jordan (s. 9. maaliskuuta 1956 Savonlinna) on suomalainen vuorineuvos ja yritysjohtaja. Hän on ollut Metsäliitto Osuuskunnan toimitusjohtaja vuodesta 2004 ja Metsä Groupin pääjohtaja vuodesta 2006. Vuodesta 2018 Jordan on toiminut Outokummun hallituksen puheenjohtajana.


title: Kari Jordan

text: Jordan valmistui ylioppilaaksi Savonlinnan yhteislyseosta vuonna 1975 ja ekonomiksi Helsingin kauppakorkeakoulusta vuonna 1979.


title: Kari Jordan

text: Jordan teki pitkän uran finanssisektorilla. Hän työskenteli vuosina 1979–1981 Osuuspankkien keskusliiton yritystutkijana, vuodesta 1981 Citibankin apulaisjohtajana, vuodesta 1983 johtajana ja vuosina 1984–1987 varatoimitusjohtajana. Vuosina 1987–1989 Jordan oli Osuuspankkien Keskuspankin johtokunnan varajäsen ja vuosina 1989–1994 jäsen. Vuosina 1994–1995 hän oli Kansallis-Osake-Pankin varatoimitusjohtaja. Vuosina 1995–1997 Jordan oli Merita Pankin johtokunnan jäsen ja vuosina 2000–2001 toimitusjohtaja. Vuosina 1998–2000 hän oli MeritaNordbankenin varatoimitusjohtaja ja vuosina 1999–2000 konsernijohdon jäsen.


title: Kari Jordan

text: Ennen siirtymistään metsäteollisuuteen Jordan oli Ruotsin Nordea Bank Ab:n varatoimitusjohtaja ja konsernijohdon jäsen (2000–2004) sekä Suomen Nordea Pankin varatoimitusjohtaja (2001–2004). Vuonna 2004 hänestä tuli Metsäliitto Osuuskunnan toimitusjohtaja ja vuonna 2006 Metsä Groupin pääjohtaja.


title: Kari Jordan

text: Jordanilla on useita luottamustehtäviä. Hän on Metsä Boardin (2005–), Metsä Tissuen (2004–), Metsä Fibren (2006–), Keskuskauppakamarin (2012–) ja Varman (2014–) hallituksen puheenjohtaja. Lisäksi Jordan on Elinkeinoelämän keskusliiton (2009–2011, 2013–) sekä Metsäteollisuuden (2014–) hallituksen varapuheenjohtaja.


title: Kari Jordan

text: Tasavallan presidentti myönsi Jordanille vuorineuvoksen arvonimen vuonna 2008.


title: Kari Jordan

text: Jordanin harrastaa vapaaehtoista maanpuolustustyötä, ja hän on muun muassa Maanpuolustuskurssiyhdistyksen hallituksen puheenjohtaja. Sotilasarvoltaan hän on reservin majuri.


title: Arkipsykologia

text: Arkipsykologia ("kansanpsykologia", "naiivi psykologia") on nimitys mielen toimintaa koskevalle arkiajattelulle ja arkikäsityksiin perustuville tavoille kuvailla ja selittää käyttäytymistä ja psyykkistä toimintaa. Se koostuu joukosta yhteisiä sosiaalisesti jaettuja taustaoletuksia ja käsityksiä. Arkipsykologia on määritelty esimerkiksi sellaiseksi psykologiseksi teoriaksi, jonka ”jokainen aikuinen tuntee, ja joka pätee kaikissa normaaleissa ihmisissä”. Arkipsykologia ei kuitenkaan ole mikään täsmällisesti muotoiltu tieteellinen teoria.


title: Arkipsykologia

text: Arkipsykologian käyttämiin käsitteisiin kuuluvat esimerkiksi sellaiset termit kuin 'uskomus', 'halu' ja 'pelko'. Tällaisia kutsutaan propositionaalisiksi asenteiksi. Arkiteoriat perustuvat yleiseen, jokapäiväiseen kokemukseen, mutta niitä ei ole koeteltu empiirisesti. Ne ovat kuitenkin usein toimintamme taustalla.


title: Arkipsykologia

text: Arkiteoriana arkipsykologiaa voidaan verrata ”arkifysiikkaan”, joka koskee tavallisten kappaleiden (kuten pöydät, tuolit ja biljardipallot) käyttäytymistä normaaleissa olosuhteissa. Tällainen fysiikka on oleellisessa roolissa jokapäiväisessä kanssakäymisessämme ympäristömme kanssa. Esimerkiksi luotamme siihen, että tavalliset vaatteemme eivät sula yltämme normaaleissa olosuhteissa, mutta emme ajattele niiden suojaavan meitä luodeilta. Vastaavasti arkipsykologia on usein merkittävässä roolissa kanssakäymisessämme muiden ihmisten kanssa, selittäessämme ja ennustaessamme muiden käyttäytymistä. Se sisältää kaikki oletuksemme, jotka koskevat ihmisten käyttäytymisen, mielen tilojen ja ympäristön olosuhteiden välisiä suhteita.


title: Arkipsykologia

text: Fysiikassa arkifysiikka ei kuitenkaan ole yhtä selitysvoimaista kuin nykyaikaisen fysiikan teoriat. Tämän vuoksi voidaan kysyä, kuinka paljon tilaa arkipsykologialle jää mielenfilosofiassa — eli missä määrin arkipsykologiaa voidaan oikeuttaa tai laajentaa sallimalla sen käyttämien termien (kuten 'uskomus') käyttö vakavassa tieteellisessä teoretisoinnissa. Mielenfilosofeilla on tästä hyvin erilaisia näkemyksiä. Jerry Fodor on kenties tunnetuimpana puolustanut arkipsykologista käsitteistöä. Toisen ääripään muodostaa eliminatiivinen materialismi, jota ovat kannattaneet muun muassa Paul ja Patricia Churchland sekä Stephen Stich. Sen mukaan arkipsykologian mielen tiloja kuvaavilla käsitteillä ei ole neuraalisia vastineita, ja näin se esittää kognition joidenkin puolien luonteen virheellisesti. Eliminatiiviset materialistit pitävät arkipsykologiaa falsifioitavana teoriana muiden joukossa, ja katsovat sen falsifioituvan kognitiivis-neurotieteellisen tutkimuksen edetessä.


title: Arkipsykologia

text: Daniel Dennettin intentionaalisten asenteiden teoria on eräänlainen välimuoto. Dennettin mukaan arkipsykologian entiteettejä ei voida palauttaa mihinkään luonnolliseen luokkaan kuuluviksi aivojen entiteeteiksi, mutta hän on silti katsonut, että arkipsykologisilla käsitteillä on arvonsa, koska ne perustuvat todellisiin säännönmukaisuuksiin inhimillisessä käyttäytymisessä ja ovat välttämättömiä ihmisten välisen kanssakäymisen ymmärtämisen kannalta ja samalla myös kanssakäymiselle itselleen.


title: Pykimä

text: Pykimä (lääk. ragadi) on kuivan ihon tai limakalvon halkeama. Se voi esiintyä esimerkiksi suupielissä, huulissa, sormissa tai sormien välissä, nännissä tai peräaukossa. Yleisimmin pykimää esiintyy kantapäissä.


title: Tones

text: Tones on yhdysvaltalaisen kitaristi Eric Johnsonin vuonna 1986 julkaistu albumi.


title: Tones

text: Albumin kappale "Zap" on omistettu muusikko Frank Zappalle.


title: Final Fantasy VI:n diskografia

text: Final Fantasy VI on Squaren kehittämä roolipeli, jonka musiikista vastasi "Final Fantasy" -sarjan peleistä suurimman osan säveltänyt Nobuo Uematsu. Pelin ensimmäinen soundtrack oli Japanissa maaliskuussa 1994 julkaistu "Final Fantasy VI Original Sound Version", jota seurasivat pianolla soitettuja kappaleita sisältävä "Final Fantasy VI Piano Collections" sekä orkesteroitu "Final Fantasy VI Grand Finale". Albumien lisäksi on julkaistu myös kolme "Final Fantasy VI" -EP-levyä, jotka ovat "Final Fantasy VI Special Tracks" sekä "Final Fantasy VI Stars Vol. 1" ja "Vol. 2". Kaikki levyt ilmestyivät pelin tavoin vuonna 1994.


title: Final Fantasy VI:n diskografia

text: "Final Fantasy VI Original Sound Version" (myöhemmin myös "Final Fantasy VI Original Soundtrack") julkaistiin 25. maaliskuuta 1994. Albumista tehtiin myös 1. lokakuuta 2004 saataville tullut uudelleenjulkaisu. Levyn kappaleet on otettu muuntamattomina suoraan pelistä.


title: Final Fantasy VI:n diskografia

text: Pohjois-Amerikassa "Original Sound Versionia" markkinoitiin nimellä "Final Fantasy III: Kefka’s Domain", joka julkaistiin pari kuukautta japanilaisversion jälkeen. "Kefka’s Domain" oli mahdollista tilata pelin mukana tulevalla katalogilla joko CD:n tai kasetin muodossa. Amerikkalaisjulkaisun kansikuva ja kappaleiden nimet ovat erilaisia "Original Sound Versioniin" nähden, mutta kappalesisällöltään soundtrackit eivät poikkea toisistaan.


title: Final Fantasy VI:n diskografia

text: "Final Fantasy VI Grand Finale" sisältää 11 Milanon sinfoniaorkesterin esittämää "Final Fantasy VI":n kappaletta. Albumi julkaistiin ensimmäistä kertaa vuonna 1994, ja kymmenen vuotta myöhemmin se ilmestyi uudelleen NTT Publishingin julkaisemana.


title: Final Fantasy VI:n diskografia

text: "Grand Finalen" ainoa sanoitettu kappale on "Final Fantasy VI":n oopperakohtauksessa kuultava "Aria di Mezzo Carattere", jonka Svetla Krasteva esitti italian kielellä.


title: Final Fantasy VI:n diskografia

text: "Final Fantasy VI Piano Collections" on kesäkuussa 1994 julkaistu albumi, johon on nauhoitettu 13 Reiko Nomuran pianolla esittämää "Final Fantasy VI":n kappaletta. Vuonna 2001 NTT Publishing julkaisi "Piano Collectionsin" uudestaan.


title: Final Fantasy VI:n diskografia

text: "Final Fantasy VI Stars Vol. 1" ja "Vol. 2" -EP:t ilmestyivät vuoden 1994 alussa. Niihin on talletettu "Original Sound Versionin" mukaisessa äänenlaadussa yhteensä kymmenen eri pelihahmon tunnuskappaletta. Levyiltä on jätetty pois , ja hahmoteemat.


title: Final Fantasy VI:n diskografia

text: "Final Fantasy VI Special Tracks" julkaistiin huhtikuussa 1994. EP:n 6 kappaleesta suurinta osaa ei käytetty itse pelissä. Mikäli vokalisoitu "Chikazuku Yokan" olisi lisätty "Final Fantasy VI":een, olisi se ollut pelisarjan ensimmäinen laulua sisältävä kappale. Loput kaksi kappaletta – "Techno de Chocobo" ja "Final Fantasy IV":n " Troian Beauty" – ovat uusia versioita alkuperäisistä sävellyksistä.


title: Final Fantasy VI:n diskografia

text:
1. Aiemmin julkaisematon kappale
2. Remix


title: Neurotiede

text: Neurotiede tarkoittaa tieteenalaa, jotka tutkii hermoston toimintaa ja rakennetta. Neurotieteisiin kuuluvat muun muassa neurobiologia, joka tutkii hermosoluja; neuroanatomia, joka tutkii hermoston rakennetta; behavioraalinen neurotiede, joka tutkii hermoston toimintaa; evolutionaarinen neurotiede, joka tutkii hermoston kehitystä, sekä laskennallinen eli komputationaalinen neurotiede, joka tutkii aivojen toimintaa informaatiojärjestelmänä. Neurotieteellinen tutkimus kattaa myös osia muun muassa genetiikan, biokemian, fysiologian, farmakologian ja patologian aloista.


title: Neurotiede

text: Monet neurotieteen osat on perinteisesti luettu biologian aloiksi. Nykyisin neurotiede käsitetään usein monitieteiseksi alaksi, johon kuuluu myös kognitiivisen psykologian, neuropsykologian, tietojenkäsittelytieteen, tilastotieteen, fysiikan ja lääketieteen (neurologia) tutkimusta. Neurotiede onkin laajentunut kattamaan kaiken kokeellisen ja teoreettisen tutkimuksen, joka koskee eliöiden keskus- ja ääreishermostojen toimintaa ja rakennetta.


title: Neurotiede

text: Suomessa on vietetty kolmena vuotena aivoviikkoa, jonka aikana on pyritty tekemään neurotiedettä tutuksi yleisölle. Aivoviikon ajatus on lähtöisin Yhdysvalloista, ja kansainvälistä aivoviikkoa on vietetty kaksitoista kertaa.


title: Neurotiede

text: Suomen aivotutkimusseura yhdistää eri alojen tutkijoita, joiden työ kohdistuu hermostoon. Seurassa on noin 200 jäsentä.


title: Neurotiede

text: Neurotieteiden aloiksi luetaan


title: Tamandua

text:
Tamandua ("Tamandua tetradactyla") on muurahaiskarhuihin kuuluva nisäkäslaji, jota paikalliset alkuasukkaat sanovat kaguaariksi. Siitä on käytetty myös nimeä eteläntamandua erotukseksi sen lähimmästä sukulaisesta, pohjantamanduasta ("Tamandua mexicana").
Tamanduan pituus on 54–58 senttimetriä ja paino 4–7 kilogrammaa. Sen karva on tiheää ja jäykkää. Väritys vaihtelee kauttaaltaan ruskeasta, mustasta ja kellertävästä erilaisiin väriyhdistelmiin.


title: Tamandua

text: Tamanduan ravintoa ovat termiitit, muurahaiset, mehiläiset ja pienet selkärangattomat.


title: Helmuth Rilling

text: Helmuth Rilling (s. 29. toukokuuta 1933) on saksalainen kapellimestari. Hän syntyi Stuttgartissa ja aloitti siellä opintonsa, joita hän myöhemmin jatkoi Italiassa.


title: Helmuth Rilling

text: Rilling on tullut tunnetuksi varsinkin Bach-levytystensä myötä.


title: Helmuth Rilling

text: Rilling johti vuonna 1988 Stuttgartissa kolmentoista säveltäjän yhteistyöstä syntyneen "Messa per Rossinin" kantaesityksen. Hän oli mukana perustamassa Oregonin Bach-festivaalia vuonna 1970.


title: Ludvig I (Portugali)

text: Ludvig oli kiinnostunut meritieteestä ja perusti Lissaboniin akvaarion. Hän meni naimisiin Italian kuningas Viktor Emanuel II:n tyttären Maria Pian kanssa. Pari sai kaksi poikaa, joista vanhemmasta tuli seuraava kuningas Kaarle I.


title: Bobby Brown (baseballpelaaja)

text: Robert William ”Bobby” Brown (s. 25. lokakuuta 1924) on yhdysvaltalainen baseballpelaaja (kolmas pesämies). Hän syntyi Seattlessa, Washingtonin osavaltiossa, ja valmistui lääkäriksi.


title: Bobby Brown (baseballpelaaja)

text: Brown pelasi ensimmäisen ammattilaistason baseballottelunsa 22. syyskuuta 1946 ja viimeisensä 30. kesäkuuta 1954. Hän tuli tunnetuksi New York Yankees -joukkueesta. Hänen uransa katkaisi tilapäisesti palvelu Korean sodassa.


title: Bobby Brown (baseballpelaaja)

text: Vaikka oli lopettanut peliuransa jo vuosikymmeniä sitten, Brown toimi vuosina 1984–1994 American Leaguen puheenjohtajana.


title: Raitakertut

text:
Raitakertut ("Calamonastes") on herttujen heimoon kuuluva varpuslintusuku.
BirdLife Suomen maailman lintujen luettelossa on 3 raitakerttulajia. Luokittelueroista johtuen voi muissa lähteissä olla erilaisia määriä raitakerttuja.


title: Raitakertut

text: Raitakertut ovat pieniä, vatsapuolelta raidallisia, pitkäpyrstöisiä varpuslintuja, jotka elävät pensaikoissa ja savanneilla Saharan eteläpuolisessa Afrikassa.


title: Michael Neumayer

text: Michael Neumayer (s. 15. tammikuuta 1979 Bad Reichenhall, Baijeri) on saksalainen mäkihyppääjä, joka on kilpaili maailmancup-tasolla vuosina 2000–2016.


title: Michael Neumayer

text: Neumayer kuului Saksan joukkueeseen, joka saavutti Itävallan jälkeen hopeaa normaalimäen joukkuekilpailussa Oberstdorfin MM-kisoissa 2005. Joukkueessa hyppäsivät hänen lisäkseen Martin Schmitt, Michael Uhrmann ja Georg Späth. Seuraavana vuonna Neumayer muodosti Späthin, Uhrmannin ja Alexander Herrin kanssa Saksan pronssikvartetin lentomäen MM-kisojen joukkuekilpailussa Kulmissa. Kultaa voitti Norja ennen Suomea. Henkilökohtaisessa kilpailussa Neumayer oli kolmastoista..


title: Michael Neumayer

text: Neumayer sijoittui Torinon olympialaisissa 2006 normaalimäessä kahdeksanneksi, suurmäessä 11:nneksi ja joukkuekilpailussa neljänneksi. Vancouverin olympialaisissa 2010 hän oli suurmäessä kuudes, normaalimäessä kuudestoista ja Saksan joukkueen mukana joukkuemäessä hopealla. Oslon MM-kilpailuissa 2011 hän kuului Saksan pronssijoukkueeseen normaalimäen joukkuekilpailussa. Val di Fiemmen MM-kilpailuissa 2013 hän sai joukkuekilpailussa hopeaa ja oli suurmäessä 13:s. Falunin MM-kilpailuissa 2015 hän hyppäsi joukkuekilpailussa viidenneksi sijoittuneessa Saksan joukkueessa.


title: Michael Neumayer

text: Neumayer voitti Continental Cupin kokonaiskilpailun kaudella 2001–2002. Maailmancupin osakilpailussa hän sijoittui ensimmäisen kerran kärkikolmikkoon oltuaan kolmas Garmisch-Partenkirchenissä uudenvuodenpäivänä 2008. Hän sijoittui lopulta myös mäkiviikon kokonaispisteissä kolmanneksi usean kärkihyppääjän pudottua kiertueen viimeisessä, Bischofshofenin osakilpailussa toiselta kierrokselta. Seuraavan kerran hän sijoittui maailmancupissa kolmen parhaan joukkoon oltuaan kolmas Willingenissä helmikuussa 2010. Hän sijoittui toiseksi Vikersundin lentomäessä tammikuussa 2013. Maailmancupin kokonaiskilpailussa hän oli yhdeksäs kaudella 2012–2013.


title: Michael Neumayer

text: Neumayer lopetti uransa kauden 2015–2016 jälkeen.


title: Kathryn Grayson

text: Kathryn Grayson (9. helmikuuta 1922 – 17. helmikuuta 2010) oli yhdysvaltalainen näyttelijä ja sopraanolaulaja. Hänellä on tähti Hollywood Walk of Famella.


title: Kathryn Grayson

text: Grayson syntyi Pohjois-Carolinassa. Hän tuli tunnetuksi elokuvista ja musikaaleista, mutta esiintyi myös televisiossa niinkin huomattavalla menestyksellä, että oli vuonna 1956 ehdolla Emmy-palkinnon saajaksi. Hän esiintyi myöhemmällä urallaan muun muassa televisiosarjassa "Murhasta tuli totta".


title: Kathryn Grayson

text: Graysonin tunnetuimpien elokuvien joukossa ovat "Keskiyön suudelma" (1949) ja "Rakkauden sävel" (1950), joissa hän esiintyi tenori Mario Lanzan kanssa. Hän oli kahdesti naimisissa, ja hänellä on vuonna 1948 syntynyt tytär.


title: Jean-Michel Cavalli

text: Jean-Michel Cavalli (s. 13. heinäkuuta 1959) on ranskalainen jalkapallovalmentaja ja entinen pelaaja.


title: Jean-Michel Cavalli

text: Hänen poikansa Johan Cavalli on ammattilaisjalkapalloilija.


title: Jean-Michel Cavalli

text: Cavallin peliura jäi varsin vaatimattomaksi. Hän edusti eri seuroja kotisaarellaan Korsikalla vuosina 1971–1990.


title: Jean-Michel Cavalli

text: 1990 Cavalli aloitti Gázelec FCO Ajaccion päävalmentajana. Hän toimi seuran päävalmentajana kahden kauden ajan. 1993–94 hän toimi Al-Nasr Riadin luotsina ja johdatti seuran Saudi-Arabian mestariksi voittoon.


title: Jean-Michel Cavalli

text: Cavalli palasi 1994 Ranskaan ja siirtyi Lille OSC:n päävalmentajaksi palaten 1997 Saudi-Arabiaan. Cavalli luotsasi Al-Riad SC:n Crown Prince Cupin finaaliin.


title: Jean-Michel Cavalli

text: Palattuaan Ranskaan 1998 Cavalli luotsasi Gázelec Ajaccioa ja RC Paris'ta. Hän on valmentanut myös Kreikassa ja Italiassa saavuttamatta suurta menestystä.


title: Jean-Michel Cavalli

text: Kesäkuussa 2006 hän siirtyi Algerian maajoukkueen peräsimeen. Hänen johdollaan Algeria ei kuitenkaan selvinnyt karsinnoista vuoden 2008 Afrikan mestaruuskisoihin ja Cavalli jätti tehtävänsä lokakuussa 2007.


title: Jean-Michel Cavalli

text: Joulukuussa 2007 hän siirtyi marokkolaisen Wydad Casablancan peräsimeen jättäen tehtävänsä helmikuussa 2008.


title: Jean-Michel Cavalli

text: Joulukuussa 2008 Cavalli siirtyi Ligue 2:ssa toiseksi viimeiseksi pudonneen Nîmes Olympiquen päävalmentajaksi. Sittemmin hänet erotettiin tehtävästään marraskuussa 2010.


title: Jean-Michel Cavalli

text: Elokuussa 2012 Cavalli palasi Ligue 2:een nousseen Gázelec Ajaccion päävalmentajaksi. Cavallin johdolla sarjanousija juuttui sarjan putoamiskamppailuun ja lopulta hän sai potkut helmikuussa 2013.


title: Jean-Michel Cavalli

text: Meriitit valmentajana


title: Metsäräätälit

text: Metsäräätälit ("Artisornis") on herttujen heimoon kuuluva varpuslintusuku. BirdLife Suomen maailman lintujen luettelossa on 2 metsäräätälilajia. Luokittelueroista johtuen voi muissa lähteissä olla erilaisia määriä metsäräätäleitä.


title: Metsäräätälit

text: Metsäräätälit ovat pieniä varpuslintuja, jotka elävät kosteissa vuoristometsissä Tansaniassa ja Mosambikissa. Toinen laji on äärimmäisen uhanalainen elinympäristöjen tuhoutumisen takia.


title: Gordon Tullock

text: Gordon Tullock (13. helmikuuta 1922 – 3. marraskuuta 2014) oli yhdysvaltalainen taloustieteilijä. Hänet tunnetaan muun muassa julkisen valinnan teoriasta, jota koskee hänen James M. Buchananin kanssa kirjoittamansa alan merkkiteos "The Calculus of Consent" (1962).


title: Gordon Tullock

text: Tullock syntyi Rockfordissa, Illinoisissa, ja sai juris doctorin arvon Chicagon yliopistosta vuonna 1947. Hän on toiminut professorina muun muassa Virginia Polytechnic Institute and State Universityssa ja niin ikään virginialaisessa George Mason Universityssa.


title: Gordon Tullock

text: Tullock oli naimaton ja lapseton. Hän kuvasi jo vuonna 1967 ilmiön, jolle Anne O. Krueger antoi vuonna 1973 nimityksen "rent seeking".


title: Tanskan ympäriajo

text: Tanskan ympäriajo on Tanskassa järjestettävä ammattilaisille tarkoitettu maantiepyöräilyn kuusipäiväinen etappikilpailu. Se kuuluu toiseksi korkeimman eli UCI Continental Circuit -tason kiertueeseen. Kilpailun pääsponsori on tällä hetkellä Post Danmark (Tanskan posti) ja kilpailu tunnetaan myös nimellä "Post Danmark Rundt". Kilpailuun osallistuu 15 kahdeksanjäsenistä joukkuetta.


title: Tanskan ympäriajo

text: Kilpailu järjestettiin ensimmäisen kerran vuosina 1985–1988 ja seitsemän vuoden tauon jälkeen vuodesta 1995. Kilpailua seuraa reitin varrella arvioilta puoli miljoonaa katsojaa ja puolet tanskalaisista seuraa kilpailua median välityksellä.


title: Tanskan ympäriajo

text: Vuonna 2004 kilpailun voitti Kurt Asle Arvesen, kun hänen joukkuetoverinsa Jens Voigt antoi tämän voittaa ratkaisevan välikirin.


title: Tanskan ympäriajo

text: Vuonna 2005 Ivan Basso hallitsi kilpailua ylivoimaisesti ja voitti neljä kilpailun kuudesta etapista. Kilpailu järjestettiin samaan aikaan UCI ProTour -sarjaan kuuluvan Eneco Tourin kanssa, joten kilpailuun osallistui vain 3 ProTour -joukkuetta.


title: Tanskan ympäriajo

text: Fabian Cancellara voitti kilpailun vuonna 2006 ja vuonna 2007 Kurt Asle Arvesenista tuli kilpailun historian ensimmäinen kaksinkertainen voittaja. Tämän jälkeen Jakob Fuglsang voitti kilpailun kolme kertaa peräkkäin 2008, 2009 ja 2010.


title: Tanskan ympäriajo

text: Vuosina 1985, 1986 ja 1987 nuorin ajaja kilpailu järjestettiin alle 23-vuotiaille ja vuonna 2004 alle 24-vuotiaille. Vuodesta 2005 lähtien ajajat, jotka kilpailuvuonna ovat joko olleet alle tai täyttäneet 25 vuotta (esimerkiksi Vuonna 2000 ajajien piti olla syntyneitä vuonna 1975 tai myöhemmin).


title: Tanskan ympäriajo

text: Kaikkina muina vuosina paitsi 1985 ja 1995 on jaettu myös parhaan taistelijan palkinto.


title: Tanskan ympäriajo

text: Vuoteen 2000 saakka järjestettiin kirikilpailu.


title: Tanskan ympäriajo

text: Vuosina 1987 ja 1988 jaettiin palkinto parhaalle tanskalaiselle ajajalle.


title: Tanskan ympäriajo

text: Joskus jaettiin palkinto parhaalle amatööriajajalle.


title: Dick Martin

text: Dick Martin (30. tammikuuta 1922 – 24. toukokuuta 2008) oli yhdysvaltalainen koomikko. Hän tuli tunnetuksi varsinkin yhteistyöstään Dan Rowanin kanssa; "Rowan & Martin's Laugh-In" pyöri NBC:llä 140 jakson ajan alun alkaen vuosina 1968–1973. Lisäksi hän juonsi muun muassa peliohjelmia "Match Game" ja "Password Plus".


title: Dick Martin

text: Martin syntyi Michiganin osavaltiossa. Hän oli vuoden 1969 Emmy-palkittu. Hän ja Dan Rowan saivat vuonna 2002 tähden Hollywood Walk of Famella.


title: Dick Martin

text: Martin oli naimisissa näyttelijä-malli Dolly Martinin kanssa vuosina 1971–1975 ja jälleen vuodesta 1978. Hänellä oli takanaan aiempi avioliitto Peggy Connellyn kanssa.


title: Lasten oikeudet

text: Lasten oikeudet ovat ihmisoikeuksia, jotka on kohdennettu erityisesti lapsille. Lasten yleisiä oikeuksia on vaikea määritellä, mutta esimerkiksi YK on julkistanut itse oman Lapsen oikeuksien julistuksensa, jota käytetään maailmanlaajuisesti valtioiden välisenä ihmisoikeuskirjana. Lasten oikeuksien julistus käsittelee lasten oikeuksia muun muassa nimeen, kansalaisuuteen, fyysiseen, henkiseen ja sosiaaliseen kehitykseen, sosiaaliseen turvaan ja koulutukseen. Tämän lisäksi YK on vuonna 1989 hyväksynyt yleiskokouksessaan Lapsen oikeuksien sopimuksen, joka perustuu ihmisoikeuksien kuulumisen kaikille maailman ihmisille syntymästä alkaen. Se tuli voimaan Suomessa vuonna 1991 ja se myös sitoo valtioita oikeudellisesti.


title: Lasten oikeudet

text: Euroopassa tapahtuu parhaillaan merkittäviä taloudellisia, poliittisia, ympäristöä koskevia ja sosiaalisia muutoksia, jotka vaikuttavat myös lapsiin. EU:n alueella lapsilla on korkeampi suhteellisen köyhyyden riski kuin väestöllä kokonaisuudessaan (0–15-vuotiailla lapsilla 20 prosenttia ja 16–24-vuotiailla 21 prosenttia, kun aikuisten kohdalla riski on 16 prosenttia). Köyhien vanhempien lapsi tai lapset, jotka eivät voi elää vanhempiensa kanssa, sekä eräisiin etnisiin yhteisöihin kuten romaneihin kuuluvat lapset ovat erityisen alttiita köyhyydelle, syrjäytymiselle ja syrjinnälle.


title: Lasten oikeudet

text: Lapset, ja erityisesti köyhät lapset, kärsivät suhteettoman laajasti myös ympäristön pilaantumisesta. EU pyrkii puuttumaan näihin ongelmiin, ja tätä varten se on muun muassa sijoittanut työlistansa kärkisijoille strategian, jonka tavoitteena on edistää kestävää kasvua ja luoda enemmän ja parempia työpaikkoja. Strategian toteuttaminen on edellytys osallistavan eurooppalaisen yhteiskunnan luomiselle, jossa otetaan täysimääräisesti huomioon niin nykyiseen kuin tuleviinkin sukupolviin kuuluvien lasten oikeudet ja tarpeet.


title: Lasten oikeudet

text: Viime vuosina myös identiteettikysymykset ovat nousseet esille eri puolilla Eurooppaa. Kaikenlaisia rasismin muotoja on esiintynyt jo pitkään, mutta niiden rinnalle on EU-alueella yhä huolestuttavammaksi ilmiöksi noussut vihamielisyys ja pelko ”ulkopuolisia” kohtaan. Vähemmistöihin kuuluvat lapset joutuvat helposti tällaisen rasismin kohteeksi. Käänteisesti katsottuna taas joihinkin enemmistöryhmien lapsiin saattaa olla helppo vaikuttaa ääripoliitikkojen ja -puolueiden esittämillä yksinkertaistetuilla ratkaisuilla.


title: Lasten oikeudet

text: Viime vuosina lapsiin kohdistuva väkivalta on aiheuttanut EU:ssa yhä lisääntyvää huolta. Sitä esiintyy monissa eri muodoissa; on toisaalta perhe- ja kouluväkivaltaa ja toisessa ääripäässä ulottuvuudeltaan kansainvälisiä väkivallan muotoja, joihin kuuluu lapsikauppa ja lasten hyväksikäyttö, lapsiseksimatkailu ja lapsipornografia Internetissä. Haasteena on myös huolehtia siitä, että maahanmuuttaja-, turvapaikanhakija- ja pakolaislasten oikeudet otetaan täysimääräisesti huomioon EU:n ja sen jäsenvaltioiden lainsäädännössä ja politiikassa.


title: Lasten oikeudet

text: Lasten hoitamiseen käytetyistä lääkkeistä yli 50:tä prosenttia ei vuosikymmeniin ole testattu ja hyväksytty lasten käyttöön, minkä vuoksi on vaikea tietää, tehoavatko lääkkeet todella ja mitä sivuvaikutuksia niillä saattaa olla. Tämä ongelma pyritään ratkaisemaan pian annettavalla lastenlääkeasetuksella .


title: Lasten oikeudet

text: Lapsen oikeuksien julistus on hyvin yleisluontoinen, eikä sido valtioita oikeudellisesti.


title: Lasten oikeudet

text: YK:n Lapsen oikeuksien julistus esitettiin Yhdistyneiden kansakuntien yleiskokouksessa 20. marraskuuta 1959, mutta vasta vuonna 1989 hyväksytystä lapsen oikeuksien yleissopimuksesta tuli laajimmin ratifioitu ihmisoikeussopimus, jonka ulkopuolella on ainoastaan yksi maa, Yhdysvallat. Sopimus on yleisesti hyväksytty käsitys siitä, mitä oikeuksia kaikilla lapsilla pitäisi olla " ihonväriin, sukupuoleen, kieleen, uskontoon, poliittisiin mielipiteisiin, kansallisuuteen, etniseen tai sosiaaliseen alkuperään, varallisuuteen, vammaisuuteen tai syntyperään" katsomatta.


title: Lasten oikeudet

text: Sopimus koskee kaikkia alle 18-vuotiaita. Artikla 38 suojelee vain alle 15-vuotiaita lapsia osallistumiselta sotatoimiin. Vuonna 2000 laadittu Lapsen oikeuksien sopimuksen lisäpöytäkirja Lasten osallistumisesta aseellisiin konflikteihin nostaa alaikärajan 18 vuoteen. Se astui voimaan 12. helmikuuta 2002. Sen on marraskuuhun 2007 mennessä allekirjoittanut 122 valtiota ja ratifioinut 119 valtiota. Toinen lisäpöytäkirja käsittelee lapsikauppaa, lapsiprostituutiota ja lapsipornografiaa. Se astui voimaan 18. tammikuuta 2002.


title: Lasten oikeudet

text: Kun Yhdistyneiden kansakuntien kansat ovat YK:n peruskirjassa vakuuttaneet uskovansa ihmisen perusoikeuksiin ja ihmisyksilön arvoon ja merkitykseen sekä vakaasti päättäneet edistää sosiaalista kehitystä ja parempia elinehtoja aikaansaamista vapaammissa oloissa, kun Yhdistyneet kansakunnat on Ihmisoikeuksien yleismaailmallisessa julistuksessa tuonut julki että siinä mainitut oikeudet ja vapaudet kuuluvat erottamatta jokaiselle katsomatta rotuun, ihonväriin, sukupuoleen, kieleen, uskontoon, poliittiseen tai muuhun vakaumukseen, kansalliseen tai sosiaaliseen alkuperään, varallisuuteen tai syntyperästä tai muusta johtuvaan asemaan, kun lapsi ruumiillisen ja henkisen kypsymättömyytensä tähden tarvitsee sekä ennen syntymäänsä että syntymänsä jälkeen erityistä turvaa ja huolenpitoa, siihen kuuluva lakisääteinen suojelu mukaan luettuna, kun erityisen suojelun tarve on todettu lapsen oikeuksia koskevassa Geneven julistuksessa vuonna 1924 ja tunnustettu Ihmisoikeuksien yleismaailmallisessa julistuksessa sekä YK:n erityisjärjestöjen perussäännöissä ja lasten hyvinvointia edistävien kansainvälisten järjestöjen säännöissä, ja kun ihmiskunnan velvollisuutena on antaa lapselle paras mitä se pystyy sille tarjoamaan niin yleiskokous antaa sen vuoksi tämän lapsen oikeuksien julistuksen siinä tarkoituksessa, että hänellä olisi onnellinen lapsuus ja että hän voisi omaksi ja yhteiskunnan parhaaksi nauttia tässä julistuksessa määriteltyjä oikeuksia ja vapauksia ja vetoaa lasten vanhempiin, miehiin ja naisiin yksilöinä, vapaaehtoisiin järjestöihin, paikallisiin viranomaisiin ja maiden hallituksiin, jotta ne tunnustaisivat nämä oikeudet ja pyrkisivät turvaamaan niiden kunnioittamisen lainsäädännöllisten ja muiden toimenpiteiden kautta seuraavien periaatteiden mukaisesti:


title: Lasten oikeudet

text: Lapsen tulee saada nauttia kaikkia tässä julistuksessa määriteltyjä oikeuksia. Nämä oikeudet kuuluvat poikkeuksetta jokaiselle lapselle yhtäläisesti ja erottamatta katsomatta hänen tai hänen perheensä rotuun, ihonväriin, sukupuoleen, kieleen, uskontoon, poliittiseen vakaumukseen, kansalliseen tai sosiaaliseen alkuperään, varallisuuteen tai syntyperästä taikka muusta johtuvaan asemaan.


title: Lasten oikeudet

text: Lapsen tulee saada nauttia erityistä suojelua ja hänelle tulee lainsäädännöllä tai muulla tavoin suoda edellytykset ruumiillisesti, henkisesti, moraalisesti, sielullisesti ja sosiaalisesti terveeseen ja normaaliin kehitykseen vapaissa ja ihmisarvon mukaisissa oloissa. Säädettäessä tätä tarkoittavia lakeja lapsen etujen tulee olla tärkeimpänä näkökohtana.


title: Lasten oikeudet

text: Lapsella tulee syntymästään lähtien olla oikeus nimeen ja kansalaisuuteen.


title: Lasten oikeudet

text: Lapsen tulee saada nauttia sosiaalista turvaa. Hänen tulee saada kasvaa ja kehittyä terveenä. Lapsen ja hänen äitinsä on sen vuoksi saatava erityistä hoitoa ja huolenpitoa siihen luettuna asianmukainen hoito ennen ja jälkeen synnytyksen. Lapsella tulee olla oikeus asianmukaiseen ravintoon, asumiseen, virkistykseen ja lääkintähuoltoon.


title: Lasten oikeudet

text: Lapsen, joka on ruumiillisesti, henkisesti tai sosiaalisesti vajaakykyinen, tulee saada erityistä tilansa edellyttämää erikoishoitoa, -kasvatusta ja -huolenpitoa.


title: Lasten oikeudet

text: Lapsi tarvitsee kehittyäkseen tasapainoiseksi yksilöksi rakkautta ja ymmärtämystä. Hänen tulee saada kasvaa, mikäli mahdollista, vanhempiensa huolenpidon ja vastuun alaisena, ja joka tapauksessa ilmapiirissä, jossa hän saa tuntea hellyyttä sekä moraalista ja siveellistä turvallisuutta; varhaisiässä olevaa lasta ei saa erottaa äidistään kuin poikkeustapauksessa. Yhteiskunnan ja viranomaisten velvollisuutena on osoittaa erityistä huolenpitoa niille lapsille, jotka ovat vailla perheensä turvaa ja riittäviä toimeentulomahdollisuuksia. On suotava, että suurten perheiden lasten ylläpitoa helpotetaan valtion avustuksin ja muulla avustustoiminnalla.


title: Lasten oikeudet

text: Lapsella on oikeus saada koulutusta, jonka ainakin alkeisasteella tulee olla maksuton ja pakollinen. Hänen tulee saada koulutusta, joka edistää hänen yleissivistystään ja suo jokaiselle yhtäläisen mahdollisuuden kehittää kykyjään, yksilöllistä arvostelukykyään sekä moraalista ja sosiaalista vastuuntuntoaan tullakseen hyödylliseksi yhteiskunnan jäseneksi. Lapsen koulutuksesta ja ohjauksesta vastuussa olevien on johtavana periaatteena pidettävä lapsen parasta; ensisijaisesti tämä vastuu kuuluu lapsen vanhemmille. Lapsella tulee olla riittävät mahdollisuudet leikkiin ja virkistykseen, jotka olisi ohjattava palvelemaan samoja päämääriä kuin koulutuskin. Yhteiskunnan ja viranomaisten tulee pyrkiä edistämään mahdollisuuksia tämän oikeuden nauttimiseen


title: Lasten oikeudet

text: Lapsen tulee aina ja kaikissa olosuhteissa olla ensisijalla suojelua ja apua annettaessa.


title: Lasten oikeudet

text: Lasta on suojeltava kaikelta laiminlyönneiltä, julmuudelta ja väärinkäytöltä. Häntä ei saa missään muodossa saattaa kaupankäynnin kohteeksi. Lasta ei saa ottaa työhön ennen asianmukaista minimi-ikää, missään tapauksessa häntä ei saa panna työhön eikä sallia hänen ryhtyä työhön, joka saattaisi olla hänen terveydelleen tai koulutukselleen vaaraksi taikka haitata hänen ruumiillista, henkistä tai moraalista kehitystään.


title: Lasten oikeudet

text: Lasta tulee suojella sellaisilta toiminnoilta, jotka saattavat kasvattaa hänessä taipumuksia rodulliseen, uskonnolliseen tai muunlaiseen syrjintään. Häntä on kasvatettava ymmärtämykseen, suvaitsevaisuuteen, kansojen välisen ystävyyden, rauhan ja yleismaailmallisen veljeyden hengessä sekä täysin tietäen, että hänen tarmonsa ja kykynsä olisi saatettava palvelemaan hänen lähimmäisiään.


title: Lasten oikeudet

text: Lisätietoa löytyy Unicefin sivuilta.


title: Lasten oikeudet

text: Suomen perustuslain 11 §:n 2 momentin perusteella ketään ei voida velvoittaa osallistumaan vakaumuksensa vastaisesti uskonnon harjoittamiseen. Tämän perusteella oppilasta ei voida velvoittaa osallistumaan jumalanpalvelukseen, uskonnolliseen päivänavaukseen tai muuhun uskonnolliseen tilaisuuteen.


title: Lasten oikeudet

text: Nykyinen käytäntö on, että oppilaan huoltaja ilmoittaa, jos oppilas ei osallistu uskonnon harjoittamiseen. Ilmoituksen voi tehdä kertaluontoisesti esimerkiksi kouluun ilmoittauduttaessa tai tapauskohtaisesti. Ilmoituksen jälkeen koulun on huolehdittava siitä, että oppilas ei osallistu kyseisiin tilaisuuksiin. Koululla on vastuu oppilaan turvallisuudesta myös silloin, kun oppilas ei osallistu koulun järjestämään uskonnolliseen tilaisuuteen. Koulu järjestää oppilaalle tilaisuuden ajaksi muuta toimintaa. Lukiossa ilmoituksen tekee oppilas itse.


title: Lasten oikeudet

text: Suurin osa koulujen päivänavauksista on uskonnon harjoittamista. Vapaa-ajattelijain liiton entinen pääsihteeri Erkki Hartikainen valitti lle, että lukion aamuhartaudet, kuten myös peruskoulun päivänavaukset loukkaavat kirkkoon kuulumattomien oikeuksia. Yhdysvaltain korkein oikeus on kieltänyt päivänavaukset, koska ne rikkovat perustuslakia.


title: Lasten oikeudet

text: Euroopan Ihmisoikeustuomioistuin on antanut useita langettavia tuomioita Suomen valtiolle lasten oikeuksien noudattamatta jättämisestä.


title: Lasten oikeudet

text:
Suomen lastensuojelujärjestelmä sisältää epäkohtia ja vakavia oikeusturvaongelmia. Eduskunnan oikeusasiamies nosti joulukuussa 2013 lastensuojelun ja lapsiasioiden käsittelyn puutteet yhdeksi vakavista suomalaisista perus- ja ihmisoikeusongelmista.
Vuonna 2008 voimaan tulleen lastensuojelulain kokonaisuudistuksen yhteydessä eduskunnan oikeusasiamies kiinnitti huomiota siihen, ettei uudessa laissa selvitetty Euroopan ihmisoikeustuomioistuimen havaitsemien ongelmien ehkäisemistä. Hän ehdotti, että lapsen ja vanhemman välisen suhteen suoja ja huoltajan oikeudet tulisi ottaa paremmin huomioon.


title: Rauhanajo

text: Rauhanajo (, , , ) oli vuosittain toukokuussa järjestetty pyöräilytapahtuma. Perinteisesti kilpailu järjestettiin Saksassa, Puolassa ja Tšekissä, mutta loppuvuosina kilpailu vieraili myös muissa maissa. Kilpailu kuului UCI Europe Tour -sarjaan.


title: Rauhanajo

text: Ensimmäisen kerran kilpailu järjestettiin vuonna 1948, jolloin pidettiin kaksi kilpailua: toinen Varsovasta Prahaan ja toinen Prahasta Varsovaan. Varsovan ja Prahan välisen kilpailun voitti August Prosinek ja Prahan ja Varsovan välisen kilpailun Alexander Zoric. Kylmän sodan aikana kilpailu tunnettiin ”idän Ranskan ympäriajona”.


title: Rauhanajo

text: Itäblokin maista tulevien ajajien ei sallittu kilpailla ammattilaisina, joten kilpailu järjestettiin amatöörikilpailuna. Kilpailu houkutteli kommunistimaiden parhaita ajajia, mutta myös vierailevia ei-kommunistisia maita edustavia joukkueita. Pääsääntöisesti kommunistimaiden edustajat hallitsivat kilpailua, mutta vuonna 1952 britti Ian Steel voitti kilpailun ja brittiläinen joukkue "British Leaque of Racing Cyclists" voitti joukkuekilpailun.


title: Rauhanajo

text: Erityiseksi muodostui Kiovasta vain kymmenen päivää Tšernobylin ydinvoimalaonnettomuuden jälkeen käynnistynyt vuoden 1986 Rauhanajo, johon akuutin säteilyvaaran vuoksi kieltäytyivät osallistumasta kaikki läntiset joukkueet Ranskaa lukuun ottamatta sekä Romania ja Jugoslavia. Korvikkeeksi suostuteltiin viime hetkellä Suomen joukkue, jonka ei ollut alun perin ollut tarkoitus lainkaan osallistua mutta joka oli tuolloin läheisessä suhteessa Neuvostoliittoon seuraavana alkamassa olleen yhteisen Itämeren ystävyysajon vuoksi.


title: Rauhanajo

text: Vuonna 1980 kilpailun voitti Sergei Sukhoruchenkov, joka voitti samana vuonna olympiakultaa maantieajossa Moskovan olympialaisissa.


title: Rauhanajo

text: Kilpailun menestyneimpiä ajajia olivat Puolan Ryszard Szurkowski ja Itä-Saksan Uwe Ampler, jotka voittivat kilpailun neljä kertaa. Eniten voittoja on Steffen Wesemannilla, joka voitti kilpailun viidesti.


title: Rauhanajo

text: Kylmän sodan päättymisen jälkeen kilpailu menetti nopeasti merkitystään, kun entistä tarvetta amatöörikilpailulle ei enää ollut. Vuonna 2005 kilpailua ei järjestetty lainkaan ja vuoden 2006 kilpailu osoittautui toistaiseksi viimeiseksi. 13.–20. toukokuuta 2006 järjestetty kilpailu alkoi Itävallan Linzistä ja eteni Tšekin kautta Saksaan Hannoveriin.


title: Rauhanajo

text: P = prologi, E = epilogi


title: Ralph Baer

text: Ralph Henry Baer (synt. Rudolf Heinrich Baer; 8. maaliskuuta 1922 Rodalben, Saksa – 6. joulukuuta 2014 Manchester, New Hampshire, Yhdysvallat) oli saksalaissyntyinen yhdysvaltalainen keksijä. Hän opiskeli radio- ja televisiotekniikkaa, mutta hänet tunnetaan erityisesti videopelien varhaisena suunnittelijana. Baer työskenteli Sanders Associatesilla alkaessaan kehittää lopulta Magnavox Odyssey -nimellä myytyä, maailman ensimmäistä pelikonsolia. Baer suunnitteli tämän jälkeen useita kolikko- ja elektroniikkapelejä, kuten "Simon"-nimisen muistipelin.


title: Ralph Baer

text: Baer syntyi vuonna 1922 Saksassa juutalaiseen perheeseen. Baer joutui 13-vuotiaana lopettamaan koulunkäynnin Nürnbergin lakien takia, mutta hän yritti tämän jälkeen vielä opiskella omatoimisesti. Baerit onnistuivat pakenemaan maasta pari kuukautta ennen Kristalliyötä. Perheen äidin sukulaisia oli muuttanut Yhdysvaltoihin 1895, joten he pystyivät muuttamaan maahan.


title: Ralph Baer

text: Baer jatkoi opiskeluja Yhdysvalloissa ja valmistui 1940 radioteknikoksi. Hän työskenteli alalla kolmen vuoden ajan, kunnes hänet värvättiin armeijaan. Toisen maailmansodan ajan Baer palveli sotilastiedustelussa. Sodan jälkeen hän opiskeli Chicagossa American Television Institute of Technologyssä ja valmistui 1949 televisioinsinööriksi. Baer meni vuonna 1952 naimisiin Denna Whinstonin kanssa. Heillä on kolme lasta, James (s. 1955), Mark (s. 1957) ja Nancy (s. 1960).


title: Ralph Baer

text:
Baer aloitti 1955 elektroniikkayritys Sanders Associatesilla, joka teki paljon yhteistyötä asevoimien kanssa. Hän oli vastavalmistuneena jo vuonna 1951 esittänyt televisioyritykselle idean televisioon sijoitettavista peleistä markkinaetuna, mutta ehdotus hylättiin. Eräällä liikematkalla vuonna 1966 Baer sai uudestaan ajatuksen televisiopeleistä. Hän oli tuolloin Sanders Associatesilla osastopäällikkönä. Seuraavana päivänä Baer esitteli yritysjohdalle neljäsivuisen muistion ja sai suostumuksen pienelle tutkimusprojektille. Baer kehitti vuonna 1967 alaisensa Bob Tremblayn avulla TV Game Unit #1 -testilaitteen, joka pystyi piirtämään televisioruudulle käyttäjän liikuteltavissa olevan pisteen. Kun Baer oli oppinut käsittelemään televisiota, hän pystyi tutkimusryhmänsä kanssa kehittämään entistä edistyneempiä prototyyppejä.
Baerin ensimmäistä moninpelattavaa pelikonsolia kutsuttiin nimellä ”Brown Box” (”ruskea laatikko”). Koska Sanders ei valmistanut televisioita eikä leluja, uusi tuote jouduttiin myymään eteenpäin. Televisioyhtiö Magnavox teki lopulta vuoden 1971 lopulla Sandersin kanssa sopimuksen ja alkoi seuraavana vuonna myydä pelilaitetta nimeltä Magnavox Odyssey. Se oli kuitenkin liian kallis ja huonosti markkinoitu, joten se ei myynyt kovinkaan hyvin.


title: Ralph Baer

text:
Baer jatkoi Magnavox Odysseyn kehittämisen jälkeen videopelien parissa sekä Sandersissa että omissa projekteissaan. Sanders liittyi myöhemmin aktiivisemmin pelialaan, ja Baer johti yrityksessä ryhmää, joka kehitti erilaisia kolikkopelejä. Coleco-niminen yritys kääntyi Sandersin ja Baerin puoleen, kun Yhdysvaltain telehallintovirasto Federal Communications Commission ei ollut antanut yrityksen kehittämälle Coleco Telestarille hyväksyntää. Baer onnistui ratkaisemaan pelikonsolin ongelman ja sai siten sille FCC:n hyväksynnän. Laitetta myytiin vuonna 1976 yli miljoona kappaletta.
Vaikka Baer aloitti vuonna 1975 itsenäisen konsulttiyrityksensä, hän jatkoi edelleen Sandersilla vuoteen 1987. Baer suunnitteli itsenäisesti elektronisia leluja ja pelejä ja teki yhteistyötä chicagolaisen leluyritys Marvin Glass and Associatesin kanssa. He kehittivät useita videopelejä, joista suosituin oli "Simon"-niminen elektroniikkamuistipeli. Baer jätti Sandersin 1987 ja jatkoi päätoimisena konsulttina.


title: Ralph Baer

text: Vuonna 2006 Baer sai elämäntyöstään National Medal of Technologyn, ja vuonna 2010 hänet valittiin National Inventors Hall of Fameen. Baer sai 2014 IEEE:n jakaman Edison-mitalin.


title: Egon Bahr

text: Egon Karlheinz Bahr (18. maaliskuuta 1922 Treffurt, Saksa – 20. elokuuta 2015) oli saksalainen sosiaalidemokraattisen puolueen poliitikko.


title: Egon Bahr

text: Bahr syntyi Thüringenin Treffurtissa. Taisteltuaan vuosina 1942–1944 toisessa maailmansodassa hän aloitti uransa journalistina.


title: Egon Bahr

text: Hän istui Liittopäivien jäsenenä vuosina 1972–1990. Hän toimi vuosina 1972–1974 erikoissuhteiden ja vuosina 1974–1976 taloudellisen yhteistyön ministerinä. Hänelle myönnettiin "Bundesverdienstkreuz" (1973) ja "Willy-Brandt -palkinto" (2007).


title: Egon Bahr

text: Egon Bahr kannatti liennytystä idänsuhteissa kylmän sodan aikana.


title: Hohtosinikka

text: Hohtosinikka ("Sialia sialis") on rastaiden ("Turdidae") heimoon kuuluva keskikokoinen lintu.


title: Hohtosinikka

text: Aikuisilla on vaalea vatsa. Aikuiset koiraat ovat päältä kirkkaan sinisiä, punaruskea kurkku ja rinta. Naarailla on himmeän siniset siivet ja pyrstö, ruskeahko kurkku ja rinta sekä harmaa laki ja selkä. Hohtosinikka on 18–20 cm pitkä ja siipiväli on 30–33 cm.


title: Hohtosinikka

text: Hohtosinikan pesimisalue on Pohjois-Amerikassa Kalliovuorilta itään, eteläisestä Kanadasta Nicaraguaan. Linnun tapaa varmimmin avoimella metsä- ja viljelysmailla sekä puutarhoissa.


title: Hohtosinikka

text: Pesintä ajoittuu huhtikuun lopulta heinäkuulle. Lintu pesii mielellään ihmisten laittammiin pönttöihin, jotka ovat 1,5–5,5 metrin korkeudella maasta sijaiten avoimella alueella yli 50 metrin päässä pensaikoista tai metsiköistä. Linnut ovat herkkiä reviireistään, joten pöntöt tulisi olla noin sadan metrin etäisyydellä toisistaan.


title: Hohtosinikka

text: Hohtosinikka syö enimmäkseen hyönteisiä ja marjoja.


title: Priinia

text: Priinia ("Prinia gracilis") on pienikokoinen herttujen heimoon kuuluva varpuslintu.


title: Priinia

text: Linnun pituus on noin 10 cm, josta pyrstöä 4,5 cm. Se painaa 6–7 g. Höyhenpuku on vatsapuolelta kellanvalkoinen ja selkäpuolelta ruskea, tummaviiruinen. Pyrstö on pitkä ja siinä on selvästi erottuva mustavalkoinen raidoitus, joka puuttuu eräiltä alalajeilta. Se pitää pyrstöään usein pystyssä. Sukupuolet ovat samanvärisiä.


title: Priinia

text: Priinialla on 9 tarkoin kuvattua alalajia ja niiden lisäksi 3 epäselvää alalajia. Priiniat elävät paikoin Etelä-Turkissa, Koillis-Afrikassa ja Lähi-idässä, ja yhtenäinen esiintymisalue ulottuu Persianlahden pohjukasta Intian itäosiin. Se on paikkalintu. Lajin esiintymisalueen laajuus on 1–10 miljoonaa neliökilometriä ja sen kanta on elinvoimainen.


title: Priinia

text: Priiniat asuvat sekä alavilla mailla että vuoristossa. Ne viihtyvät monenlaisilla pensaikko- ja avomailla, missä on tiheä ja korkea ruohokasvillisuus. Paikoin ne kilpailevat samoista elinpaikoista heinäkertun kanssa.


title: Priinia

text: Pesä on lähellä maanpintaa kasvillisuuden varassa tai pensaassa. Se on katettu, ovaalinmuotoinen löyhä rakennelma, joka on rakennettu ruohoista, juurista ja kuiduista ja vuorattu untuvilla. Kulkuaukko osoittaa vinosti ylöspäin. Naaras munii yleensä neljä tai viisi munaa, joita molemmat puolisot hautovat yhteensä 11–13 päivää. Muna painaa 0,97 g. Molemmat emot ruokkivat poikasia, jotka lähtevät pesästä 12–13 päivän ikäisinä. Koiras ruokkii poikasia vielä noin 10 päivää ja naaras aloittaa uuden pesyeen munimisen. Pesii tavallisesti kaksi tai kolme, joskus neljä tai viisi kertaa kesässä.


title: Priinia

text: Priiniat syövät hyönteisiä, hämähäkkejä ja muita pieniä selkärangattomia, joita ne etsivät sekä kasvillisuudesta että maasta.


title: Leo Tindemans

text: Leonard Clemence ”Leo” Tindemans (16. huhtikuuta 1922 – 26. joulukuuta 2014) oli belgialainen kristillisdemokraattinen poliitikko. Hän syntyi Zwijndrechtissä flaamialueella.


title: Leo Tindemans

text: Tindemans toimi vuosina 1965–1973 Edegemin pormestarina ja vuosina 1974–1978 Belgian pääministerinä. Hän istui vuosina 1979–1981 ja 1989–1999 Euroopan parlamentissa.


title: Leo Tindemans

text: Aachenin kaupunki myönsi Tindemansille kansainvälisen Karlspreisinsa vuonna 1976. Hän sai lisäksi vuoden 1994 Heinrich-Brauns-Preisin yhdessä saksalaisen Adolf Schmidtin kanssa.


title: VSFilter

text: VSfilter on Gabestin koodaama tekstitysparseri/filtteri Windowsille. Se antaa mahdollisuuden erilaisille ohjelmille tulostaa muun muassa srt, sub, ssa, ass ja muitakin tekstitysformaatteja suoraan lennossa videon päälle, mahdollistaen katsojan katsoa siis tekstitettyä videota. VSfilteriä käytetään myös usein fansubbauksessa, joskin tällöin yleensä sitä käytetään enkoodatessa niin kutsuttuja hardsubbauksia eli tekstitys tällöin poltetaan ruutuun kiinni valmiiksi. Tällä tavoin katsoja ei itse tarvitse VSfilteriä tekstityksen katsomiseen, vaan katsoja on pakotettu katsomaan video tekstityksen kanssa. Erillään olevat tekstitykset yleensä vaativat siis VSfiltterin ja sitä tukevan ohjelman. Tosin esimerkiksi VobSub tulostaa VSfilterin avulla tekstin directshow-rajapinnalle, joten VobSub antaa tuen VSfilterille käytännössä joka videotoistimelle ja se onkin todella suosittu ohjelma.


title: Wolfgang Loitzl

text: Wolfgang Loitzl (s. 13. tammikuuta 1980 Bad Ischl) on itävaltalainen entinen mäkihyppääjä, joka kilpaili maailmancup-tasolla kaudesta 1996–1997 vuoteen 2015 asti. Hän on normaalimäen maailmanmestari, seitsenkertainen joukkuemäen maailmanmestari, Keski-Euroopan mäkiviikon voittaja sekä joukkuemäen olympiavoittaja.


title: Wolfgang Loitzl

text: Loitzl saavutti nuorten MM-kilpailuissa joukkuemäen pronssia Canmoressa vuonna 1997 ja henkilökohtaisen normaalimäen maailmanmestaruuden St. Moritzissa 1998. Lahden MM-kilpailuissa 2001 hän kuului normaalimäen joukkuekilpailun kultaa voittaneeseen Itävallan joukkueeseen yhdessä Andreas Goldbergerin, Stefan Horngacherin ja Martin Höllwarthin kanssa. Sama kvartetti saavutti pronssia suurmäen joukkuekilpailussa Saksan ja Suomen jälkeen. Normaalimäen henkilökohtaisessa kilpailussa Loitzl oli Lahdessa kolmastoista ja suurmäessä viidestoista.


title: Wolfgang Loitzl

text: Lentomäen MM-kisoissa Planicassa 2004 Loitzl kuului Itävallan pronssimiehistöön joukkuekilpailussa ja sijoittui henkilökohtaisessa kilpailussa viidenneksitoista. Oberstdorfin MM-kilpailuissa 2005 itävallan nelikko Loitzl, Höllwarth, Andreas Widhölzl ja Thomas Morgenstern voitti kultaa molemmissa joukkuemäen kilpailuissa. Molemmissa henkilökohtaisissa kilpailuissa Loitzl oli paras itävaltalainen sijoituttuaan normaalimäessä kuudenneksi ja suurmäessä seitsemänneksi.


title: Wolfgang Loitzl

text: Sapporon MM-kisoissa 2007 Itävalta voitti joukkuemäen maailmanmestaruuden kvartetilla Loitzl, Gregor Schlierenzauer, Andreas Kofler ja Morgenstern. Normaalimäen kilpailussa Loitzl oli kahdestoista. Liberecin MM-kilpailuissa 2009 hän voitti normaalimäen maailmanmestaruuden seitsemän pisteen erolla Gregor Schlierenzaueriin. Yhden kierroksen mittaiseksi jääneessä suurmäen kilpailussa Loitzl oli kuudes ja oli mukana Itävallan kultaa voittaneessa joukkueessa. Vancouverin olympialaisissa 2010 hän oli voittamassa Itävallalle kultaa joukkuemäessä Koflerin, Morgensternin ja Schlierenzauerin kanssa. Henkilökohtaisissa kilpailuissa Loitzl oli suurmäessä kymmenes ja normaalimäessä yhdestoista. Saman talven lentomäen MM-kilpailuissa Planicassa Loitzl oli mukana Itävallan kultaa voittaneessa joukkueessa ja sijoittui henkilökohtaisessa kilpailussa kuudenneksi. Val di Fiemmen MM-kilpailuissa 2013 hän oli suurmäessä neljäs ja kuului Itävallan kultajoukkueeseen joukkuemäessä.


title: Wolfgang Loitzl

text: Loitzl sijoittui maailmancupin henkilökohtaisissa osakilpailuissa kolmen parhaan joukkoon yhteensä 20 kertaa, kaikki suurmäen kilpailuissa. Kaudella 2000–2001 hän sijoittui maailmancupin kokonaiskilpailussa seitsemänneksi oltuaan toinen Park Cityssä ja Sapporossa sekä kolmas Falunissa. Kaudella 2007–2008 hän oli kolmas Trondheimin ja Val di Fiemmen osakilpailuissa sekä kymmenes maailmancupin kokonaiskilpailussa. Kauden 2008–2009 avauskilpailussa Kuusamossa hän sijoittui toiseksi. Hän oli toinen myös molemmissa Engelbergin osakilpailuissa sekä mäkiviikolla Oberstdorfissa. Ensimmäisen voittonsa Loitzl otti Garmisch-Partenkirchenissä uudenvuodenpäivänä 2009 ja hän voitti myös mäkiviikon seuraavan, Innsbruckissa käydyn osakilpailun. Loitzl voitti Bischofshofeninkin kilpailun ja voitti seitsemäntenä itävaltalaisena mäkiviikon. Hän voitti tammikuussa myös Zakopanen osakilpailun, oli kauden aikana vielä kaksi kertaa niin toinen kuin kolmaskin ja sijoittui maailmancupin kokonaiskilpailussa kolmanneksi. Kaudella 2009–2010 hän oli kerran toinen ja kerran kolmas sekä cupin kokonaispisteissä kuudes. Kaudella 2010–2011 Loitzl sijoittui kolmanneksi Engelbergin yhden kierroksen kilpailussa.


title: Wolfgang Loitzl

text: Loitzl ilmoitti tammikuussa 2015 lopettavansa uransa jäätyään sitä ennen sivuun mäkiviikolta.


title: ASA (tietotekniikka)

text: ASA on teksitysparseri/filtteri Linuxille, Windowsille ja Mac OS X:lle. Se on samankaltainen kuin VSFilter. ASA on Aegisubin kehityksestä ponnistanut oma projektinsa, jonka päämääränä on mahdollistaa Aegisubin käyttö myös muissa kuin Windows-käyttöjärjestelmissä, sillä ennen ASAa ei ollut muita filttereitä kuin VSFilter, joka tukee vain Windowsia. Sittemmin mukaan on tullut Linux-alustalle myös Libass.


title: 4Kids TV

text: 4Kids TV on yhdysvaltalainen entinen lauantaiaamun televisio-osio, jota esitettiin FOX Networkilla. 4Kids Entertainment teki tammikuussa 2002 neljän vuoden sopimuksen Foxin kanssa ja osti kanavalleen oman osion lauantai- ja joskus sunnuntaiaamuksi.


title: 4Kids TV

text: 4Kids Entertainment esitti ensimmäiset ohjelmat nimellä FoxBox syyskuussa 2002, kun Fox Kids lopetti toimintansa. Tammikuussa 2005 FoxBoxin nimi vaihdettiin 4Kids TV:ksi ja 4Kids Entertainment on täysin vastuussa kanavan sisällöstä. Marraskuussa 2008 4Kids ilmoitti lopettavansa televisio-osionsa vuoden päätteeksi rahan ja levityksen aiheuttamista erimielisyyksistä 4Kidsin ja Foxin välillä. Kanava sai päätöksensä 27. joulukuuta 2008. Sittemmin 4kids.tv on toiminut pelkästään internet-sivustona.


title: 4Kids TV

text: 28. toukokuuta 2008 4Kids otti haltuunsa The CW Television Networkin lasten televisio-osion Kids' WB:n, jonka myötä sen nimeksi tuli The CW4Kids.


title: 4Kids TV

text: Nykyään 4kidsin ohjelmistoa näkyy Toonzain kanavalla.


title: Prideaux John Selby

text: Prideaux John Selby (23. heinäkuuta 1788 Alnwick, Northumberland – 27. maaliskuuta 1867 Twizell) oli englantilainen lintutieteilijä, kasvitieteilijä ja taiteilija.


title: Prideaux John Selby

text: Selby opiskeli Oxfordin University Collegessa. Hänet tunnetaan parhaiten teoksestaan "Illustrations of British Ornithology" (1821–1834). Hän kirjoitti myös "Illustrations of Ornithology" yhdessä William Jardinen kanssa ja "A History of British Forest-trees" (1842).


title: Prideaux John Selby

text: Monet hänen lintukuvistaan oli piirretty hänen omasta kokoelmastaan. Hänen kokoelmansa myytiin eri ostajille vuonna 1885 ja se hajaantui. Hän laati osat ”Kyyhkyt” (1835) ja ”Papukaijat” (1836) Jardinen teokseen "Naturalist's Library", jälkimmäiseen maalasi kuvat Edward Lear. Jonkin aikaa hän oli toimittamassa aikakauslehteä "Magazine of Zoology and Botany".


title: Prideaux John Selby

text: Selby avioitui Lewis Tabitha Mitfordin kanssa ja heille syntyi kolme tytärtä. Selby on haudattu Bamburghin kirkkomaalle.


title: Prideaux John Selby

text: Selby nimesi linnuista muun muassa intianfrankoliinin ("Francolinus pictus") yhdessä Jardinen kanssa.


title: Roman Koudelka

text: Roman Koudelka (s. 9. heinäkuuta 1989 Turnov, Tšekkoslovakia) on tšekkiläinen mäkihyppääjä. Hänen seuransa kansallisella tasolla on LSK Lomnice nad Popelkou.


title: Roman Koudelka

text: Koudelka voitti nuorten maailmanmestaruuden normaalimäessä Tarvisiossa vuonna 2007. Liberecin MM-kilpailuissa 2009 hän oli sekä normaalimäessä että suurmäessä yhdeksäs. Vancouverin olympialaisissa 2010 hän sijoittui normaalimäessä 12:nneksi. Lentomäen MM-kilpailuissa hän oli Vikersundissa 2012 yhdestoista ja Harrachovissa 2014 kuudes. Falunin MM-kilpailuissa 2015 hän sijoittui normaalimäessä neljänneksi ja suurmäessä kahdeksanneksi. Lahden MM-kilpailuissa 2017 hän sijoittui normaalimäessä 14:nneksi.


title: Roman Koudelka

text: Maailmancupissa Koudelka on hypännyt kaudesta 2006−2007. Hän sijoittui kolmanneksi Harrachovin lentomäessä tammikuussa 2011 ja toiseksi Willingenissä helmikuussa 2012. Ensimmäisen osakilpailuvoittonsa hän saavutti Klingenthalissa marraskuussa 2014. Seuraavassa kuussa hän voitti Lillehammerissa sekä Engelbergissä osakilpailun ja oli Engelbergissä myös toinen. Tammikuussa 2015 hän voitti Sapporon jälkimmäisen osakilpailun ja oli ensimmäisessä kolmas. Helmikuussa hän oli kolmas Willingenissä ja Titisee-Neustadtissa. Maaliskuussa 2016 hän voitti Wisłan ensimmäisen osakilpailun. Maailmancupin kokonaiskilpailussa hän oli seitsemäs kaudella 2014–2015 ja kymmenes kaudella 2011–2012. Keski-Euroopan mäkiviikon kokonaiskilpailussa hän sijoittui viidenneksi kausilla 2011–2012 ja 2018–2019.


title: Roman Koudelka

text: Koudelkan pituusennätys on 211 metriä, jonka hän hyppäsi Harrachovissa 2011.


Pohjois-Amerikan subarktisen alueen intiaanit asuvat pääosin Kanadan havumetsävyöhykkeellä ja jakautuvat pääosin itäiseen algonkin- ja läntiseen athabasca-ryhmiin. Tunnettuja subarktisia heimoja ovat athabascoihin kuuluvat tananat, slaveyt eli orjaintiaanit, Karhujärven intiaanit (bearlaket), dogribit eli koiran kylkiluut ja dene sulinet eli chippewat. Algonkineista tunnetaan muun muassa innut, creet ja ojibwat. Newfoundlandin saarella elivät beothukit, jotka eivät kuulu kumpaankaan kieliryhmään.


title: Pohjois-Amerikan subarktisen alueen intiaanit

text: Monesti Kanadan ja Alaskan subarktisen havumetsäalueen intiaanit elivät metsästyksellä, kalastuksella ja marjojen keräilyllä. Pääasiallinen suurriista oli hirvi ja karibu. Monilla alueilla subarktiset heimot liikkuivat omalla heimoalueellaan pieninä ryhminä sinne, mistä riistan parhaiten sai. Kesällä saatettiin metsästää karibua tundralla, joinain toisina vuodenaikoina kalastaa jne.


text: Eurooppalaiset alkoivat levittäytyä subarktiselle alueelle 1600-luvulla. Monia intiaaneja kuoli tällöin eurooppalaisten mukanaan tuomiin sairauksiin. Monien intiaanien elämä muuttui, kun he rupesivat valkoisille turkiksia myyviksi metsästäjiksi. He saivat vastapainoksi eurooppalaisilta muun muassa ruutiaseita, rautaisia työkaluja ja kankaita vaatteitten tekoa varten. Turkisten pyydystys oli niin tehokasta, että 1700-luvun alussa oli eteläiseltä subarktiselta alueelta metsästetty suurin osa turkisriistasta pois. Alussa siirtomaavallat Ranska ja Englanti kilpailivat Itä-Kanadassa turkiskaupasta, ja vetivät intiaanit mukaansa keskinäiseen kamppailuunsa. Creet alkoivat eräässä vaiheessa vallalta toisilta intiaaniheimoilta vallaten heimojen välisiä tyhjiä alueita ja myös sotien. Perinteiset heimojen elämäntavat ja uskomukset hävisivät tai kärsivät suuresti. 1800-luvun puoliväliin mennessä suurriista, karibu ja hirvi olivat hävinneet suurelta osalta alueelta, ja ihmiset elivät pääosin aiemmin väheksytyillä jäniksillä ja kaloilla, joissa oli vähän rasvaa ja vitamiineja. Tämä lisäsi intiaanien altistumista sairauksille. He eivät voineet enää valmistaa perinteisesti turkisvaatteita. Turkisyhtiöitten lisäksi alueella liikkuivat lähetyssaarnaajat. Läntiselle subarktiselle alueelle eurooppalainen kulttuuri levisi vasta 1860-luvulla. Intiaaneja eurooppalaistettiin 1900-luvulla rakantamalla eurooppalaismallisia kyliä ja kouluttamalla lapsia kaukana kotoaan sijaitsevissa sisäoppilaitoksissa. 1960-luvulta alkaen Kanadan intaanit ovat alkaneet yhä äänekkäämmin vaatia omistusoikeusia maahan, jossa ovat perinteisesti eläneet.


text: Pohjois-Amerikan subarktisen vyöhykkeen ala on 5,5 miljoonaa neliökilometriä, ja siellä asui eurooppalaisten saapuessa vain noin 60 000 intiaania. Asutustiheys oli vain noin 1 asukas yli 100 neliökilometriä kohti. Alueen ilmasto on ankara. Subarktisen alueen eteläosassakin pitkät, pimeät talvet olivat hyvin kylmiä, mutta kesät lämpimiä, ja pohjoisosissa lyhyet valoisat kesätkin viileitä. Sademäärä on melko alhainen. Idässä maasto muistuttaa Suomen maastoa soineen, lännessä on vuoristoa. Ihmiselle ravinnoksi kelpaavia kasveja on vähän, paitsi marjoja.


text: Alueen pohjoisosa on aukeaa tundraa tai metsätundraa.


text: Subarktisella alueella elatus hankittiin tavallisimmin peuran sukuista karibua ja muuta suurriistaa metsästämällä. Pyydystettiin pienempää riistaa, linnustettiin, kalastettiin ja luonnosta kerättiin muun muassa marjoja. Asutus oli monesti harvaa ja heimojen kiinteys useimmiten vähäinen. Elinkeinoissa saattoi olla melko suuriakin alueellisia eroja.